open-index/open-wikipedia-markdown huggingface dataset:
സെബാസ്റ്റ്യൻ പിനെറ

ചിലിയിൽ 2010 ജനുവരിയിൽ തെരഞ്ഞെടുക്കപ്പെട്ട പ്രസിഡന്റാണ് **സെബാസ്റ്റ്യൻ പിനെറ** (ജനനം:1  ഡിസംബർ 1949). 1990ലെ ജനാധിപത്യ പുനഃസ്ഥാപനത്തിനുശേഷം ചിലിയിൽ തുടർച്ചയായി ഭരണം കൈയാളിയ മധ്യ-ഇടതുമുന്നണിയെ പരാജയപ്പെടുത്തിയാണ് പിനെറ അധികാരത്തിലെത്തിയത്. അതിസമ്പന്നനായ പിനെറ 51.9 ശതമാനം വോട്ടു നേടിയാണ് വിജയിച്ചത്.
## അവലംബം

## പുറം കണ്ണികൾ

* Official website 
*  Extended biography by CIDOB Foundation 
*  Biographical notes, in Spanish 
*  Genealogy of the Piñera family in Chile

വർഗ്ഗം:ചിലിയുടെ പ്രസിഡന്റുമാർ
വർഗ്ഗം:1949-ൽ ജനിച്ചവർ
വർഗ്ഗം:2024ൽ മരിച്ചവർ
ഓവർ

ക്രിക്കറ്റ് കളിയിൽ ആറ് നിയമാനുസൃത ഡെലിവറികളുടെ ഒരു ഗണത്തെയാണ്  **ഓവർ** എന്ന പദം കൊണ്ട് സൂചിപ്പിക്കുന്നത് . ഒരു ഓവറിനു ശേഷം ബോളറെ മാറ്റി പകരം പന്തെറിയാൻ പുതിയ ആളെ നിയോഗിക്കുന്നു. ഒരു ഓവറിൽ ബോളർ വൈഡോ നോബോളോ എറിഞ്ഞാൽ ആറു ബോളുകൾക്ക് പുറമേ വൈഡുകളുടെയും നോബോളുകളുടെയും എണ്ണത്തിനു തുല്യമായ അധിക പന്തുകൾ അയാൾക്ക് എറിയേണ്ടി വരും.
ഏകദിന മത്സരങ്ങളിലും, ട്വന്റി-ട്വന്റി മത്സരങ്ങളിലും **ഓവർ** വളരെയധികം പ്രാധാന്യമർഹിക്കുന്നു. ഏകദിന മത്സരങ്ങൾക്ക് 50 ഓവറുകൾ വീതവും, ട്വന്റി-ട്വന്റി മത്സരങ്ങൾക്ക് 20 ഓവറുകൾ വീതവുമാണ് മത്സരദൈർഘ്യം.
## മെയ്ഡൻ ഓവർ
ബാറ്റ്സ്മാന് റൺസ് ഒന്നും നേടാൻ കഴിയാത്ത ഓവറാണ് **മെയ്ഡൻ ഓവർ** എന്ന് പറയുന്നത്. ഒരു ഓവറിൽ നേടിയ ലെഗ് ബൈകൾ, ബൈകൾ എന്നിവ *മെയ്ഡൻ ഓവറിന്* തടസ്സമാകില്ല. ഒരു മെയ്ഡൻ ഓവറിൽ വിക്കറ്റുകൾ നേടുകയാണെങ്കിൽ അതിനെ **വിക്കറ്റ് മെയ്ഡൻ** എന്ന് പറയുന്നു.
## ഓവർ നിരക്ക്
ഒരു മണിക്കൂറിൽ ഒരു ബോളിങ് ടീം എറിയുന്ന ഓവറുകളുടെ എണ്ണമാണ് **ഓവർ നിരക്ക്**. ഒരു നിശ്ചിത നിരക്കിൽ കുറവ് ഓവറുകൾ എറിഞ്ഞാൽ, ടീം ക്യാപ്റ്റന് പിഴയോ,വിലക്കോ വരെ ലഭിക്കാവുന്ന കുറ്റമായി അത് കണക്കാക്കപ്പെടുന്നു.

## ചരിത്രപരമായ ബോളുകളുടെ എണ്ണം (ടെസ്റ്റ് ക്രിക്കറ്റിൽ)
1979/80 മുതൽ ടെസ്റ്റ് ക്രിക്കറ്റിൽ ഒരു ഓവറിൽ 6 പന്തുകൾ വീതമാണ് ഉള്ളത്. എന്നാൽ യഥാർത്ഥത്തിൽ മുൻകാലങ്ങളിൽ ഒരോവറിൽ 4 പന്തുകൾ വീതമാണ് ഉണ്ടായിരുന്നത്. കാലാകാലങ്ങളിൽ ഇതിനു ധാരാളം മാറ്റങ്ങളും സംഭവിച്ചുകൊണ്ടിരുന്നു..

വിവിധ രാജ്യങ്ങളിൽ വിവിധ കാലഘട്ടങ്ങളിൽ നിലവിലുണ്ടയിരുന്ന *ഒരോവറിലെ പന്തുകളുടെ* എണ്ണമാണ് താഴെ കൊടുത്തിരിക്കുന്നത്;

                                                 

* 1880 - 1888: 4
* 1889 - 1899: 5
* 1900 - 1938: 6
* 1939 - 1945: 8 (though not in the "Victory" Tests)
* 1946 - ഇപ്പോൾ  : 6

* 1876/77 - 1887/88: 4
* 1891/92 - 1920/21: 6
* 1924/25   : 8
* 1928/29 - 1932/33: 6 
* 1936/37 - 1978/79: 8 
* 1979/80 - ഇപ്പോൾ: 6 

* 1888/89: 4 
* 1891/92 - 1898/99: 5 
* 1902/03 - 1935/36: 6 
* 1938/39 - 1957/58: 8 
* 1961/62 - ഇപ്പോൾ: 6

* 1929/30 - 1967/68: 6 
* 1968/69 - 1978/79: 8 
* 1979/80 - ഇപ്പോൾ: 6

* 1954/55 - 1972/73: 6 
* 1974/75 - 1977/78: 8 
* 1978/79 - ഇപ്പോൾ: 6 

ഇന്ത്യ, വെസ്റ്റ് ഇൻഡീസ്, ശ്രീലങ്ക, സിംബാബ്വെ, ബംഗ്ലാദേശ്, യു.എ.ഇ എന്നിവിടങ്ങളിൽ പണ്ടു മുതൽ തന്നെ ടെസ്റ്റ് മത്സരങ്ങളിൽ ഒരോവറിൽ ആറു പന്തുകൾ വീതമാണ് ഉണ്ടായിരുന്നത്.

## അവലംബം
എറിക് സീഗൽ

'ലൗസ്റ്റോറി' എന്ന ഒറ്റ നോവലിലൂടെ ലോകപ്രശസ്തനായ അമേരിക്കൻ എഴുത്തുകാരനായിരുന്നു **എറിക് സീഗൽ** (16 ജൂൺ, 1937 - 17 ജനുവരി 2010)

## ജീവിതരേഖ
അമേരിക്കയിൽ ജനിച്ച എറിക് സീഗൽ യേൽ സർവകലാശാലയിൽ പ്രൊഫസറായിരിക്കെ 1970ലാണ് 'ലൗസ്റ്റോറി' എഴുതുന്നത്. ഒരു യഥാർഥ സംഭവമാണ് അതിന് ഇതിവൃത്തമായത്. സമ്പന്നകുടുംബത്തിൽ പിറന്ന ഒലിവറും ദരിദ്രപശ്ചാത്തലക്കാരിയായ ജന്നിഫറും തമ്മിലുള്ള പ്രണയകഥയാണ് നോവൽ പറയുന്നത്. എതിർപ്പ് അവഗണിച്ച് അവർ വിവാഹിതരായി. പിന്നീട് ജന്നിഫർ രക്താർബുദം ബാധിച്ച് മരിക്കുന്നു. ദശലക്ഷക്കണക്കിന് പ്രതികൾ വിറ്റഴിഞ്ഞ ഈ നോവൽ ഏറെക്കാലം ബെസ്റ്റ് സെല്ലർ പട്ടികയിൽ തുടർന്നു.

ആർതർ ഹില്ലർ പിന്നീടത് സിനിമയാക്കിയപ്പോഴും വൻ വിജയം നേടി. മികച്ച സംഗീതത്തിനുള്ള ഓസ്‌കർ ബഹുമതി സ്വന്തമാക്കിയ ഈ ചിത്രം മറ്റ് ആറ് നാമനിർദ്ദേശങ്ങൾക്കും അർഹമായിരുന്നു. എറിക് സീഗൽ തന്നെയാണ് ചിത്രത്തിന്റെ തിരക്കഥയും തയ്യാറാക്കിയത്.

തുടർന്ന് രണ്ട് ദശാബ്ദങ്ങളിലായി ഫെയറി ടെയിൽ, ഒലിവേഴ്‌സ് സ്റ്റോറി, മാൻ വുമൺ ആൻഡ് ചൈൽഡ്, ഓൺലി ലൗ തുടങ്ങി വേറെയും നോവലുകൾ എറിക് സീഗൽ എഴുതിയെങ്കിലും 'ലൗസ്റ്റോറി'യുടെ വിജയം ആവർത്തിക്കാനായില്ല.

ഭാര്യ കരേൻ ജെയിംസ്. ഫ്രാൻസിസ്‌ക, മിറാൻഡ

## കൃതികൾ
*
*
*
*
*
*
*
*
*
*
*
*
*
*
*
*
*
## പുരസ്കാരം
*മികച്ച തിരക്കഥയ്ക്കുള്ള ഗോൾഡൻ ഗ്ലോബ് പുരസ്‌കാരം(1970)

## അവലംബം

## അധിക വായനയ്ക്ക്
## പുറം കണ്ണികൾ
* Official Erich Segal Website
* 
*

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:1937-ൽ ജനിച്ചവർ
തയ്യൂർ

കേരളത്തിലെ തൃശ്ശൂർ ജില്ലയിലെ  വേലൂർ ഗ്രാമപഞ്ചായത്തിലെ വാർഡുകളിലൊന്നാണ് **തയ്യൂർ ഗ്രാമം**. 
ഇന്ത്യയിലെ ആദ്യത്തെ  സമ്പൂർണ്ണ കമ്പ്യൂട്ടർ സാക്ഷരതാ ഗ്രാമമാണ് തയ്യൂർ . 2003 സെപ്റ്റംബർ 7 ന് സാംസ്കാരിക വകുപ്പുമന്ത്രി ജി. കാർത്തികേയനാണ് തയ്യൂർ ഗ്രാമത്തെ സമ്പൂർണ കമ്പ്യൂട്ടർ സാക്ഷരതാ ഗ്രാമമായി പ്രഖ്യാപിച്ചത്. തയ്യൂർ ഗവൺമെന്റ് ഹൈസ്കൂൾ പി.ടി.എ, തയ്യൂർ ഗ്രാമ സമ്പൂർണ്ണ കമ്പ്യൂട്ടർ സാക്ഷരതാ സമിതി, ഇന്ത്യൻ കമ്പ്യൂട്ടർ എജ്യൂക്കേഷൻ സൊസൈറ്റി തുടങ്ങിയവയുടെ നേതൃത്വത്തിലാണ് ഈ നേട്ടം കൈവരിച്ചത്. .

## സമ്പൂർണ കമ്പ്യൂട്ടർ സാക്ഷരതാ ഗ്രാമം എന്ന യജ്ഞം
തയ്യൂർ ഗവൺ‌മെന്റ് ഹൈസ്കൂളിലെ ഐ.ടി അറ്റ് സ്കൂൾ പദ്ധതിയുമായി ബന്ധപ്പെട്ടു പ്രവർത്തിക്കുന്നതിനിടയിൽ കമ്പ്യൂട്ടർ എഞ്ചിനീയറായ എ.ഡി.ജയൻ മാസ്റ്റർ മുന്നോട്ടുവെച്ചതാണ് ഈ ആശയം. ഇതിനായി സ്കൂൾ പി ടി എ യുടെ സഹായവും ലഭിച്ചു. 2003 ജനുവരി മാസത്തിലാണ് സമ്പൂർണ കമ്പ്യൂട്ടർ സാക്ഷരതാ ഗ്രാമത്തിനു വേണ്ടിയുള്ള പ്രവർത്തനങ്ങൾ തുടങ്ങിയത്. ഈ ലക്ഷ്യം സാക്ഷാത്കരിക്കാനുള്ള പരിശ്രമത്തിൽ വേലൂർ പഞ്ചായത്തിലെ അംഗങ്ങളും നാട്ടുകാരും എല്ലാ നിമിഷവും സജീവ സന്നദ്ധരായിരുന്നു. കമ്പ്യൂട്ടർ സാക്ഷരതാ ഗ്രാമത്തിന്റെ ആദ്യ പടിയായി വേലൂർ ഗ്രാമപഞ്ചായത്ത് അംഗങ്ങളുടെ നേതൃത്വത്തിൽ കമ്പ്യൂട്ടർ സാക്ഷരതാ സമിതി രൂപവത്ക്കരിച്ച്  ബോധവത്കരണ ക്ലാസ്സുകളും  ചർച്ചകളും   വിളംബര ജാഥയും സംഘടിപ്പിച്ചു. ഗ്രാമത്തിലെ സ്ത്രീ ശക്തി വനിതാ സ്വയം സഹായ സംഘങ്ങൾ, ക്ലബ്ബുകൾ വായനശാലകൾ എന്നിവയുടെ സഹകരണത്തിലൂടെ ജനപങ്കാളിത്തം ഉറപ്പാക്കി.  20 ഓളം പേർക്ക് പ്രത്യേക പരിശീലനം നൽകി.  നാല് കേന്ദ്രങ്ങളിലായി ഗ്രാമത്തിലെ ഓരോ വീട്ടിൽ നിന്നും ഒരാളെയെങ്കിലും പങ്കെടുപ്പിച്ചുകൊണ്ടായിരുന്നു വിദ്യാഭ്യാസ പരിപാടിയുടെ തുടക്കം.  തയ്യൂർ ഗവൺ‌മെന്റ് ഹൈസ്കൂൾ, ഗ്രാമത്തിലെ  വായനശാലകൾ എന്നിവിടങ്ങളിൽ കമ്പ്യൂട്ടർ ക്ലാസുകൾ സംഘടിപ്പിച്ചായിരുന്നു പദ്ധതി നടപ്പിലാക്കിയത്.  കൂലിപ്പണിക്കാരും കർഷകരും ഉൾപ്പെടെയുള്ള ഗ്രാമവാസികളുടെ സൗകര്യവും ഒഴിവും നോക്കിയായിരുന്നു ക്ലാസുകൾ.  ഇങ്ങനെ 5നും 70നും ഇടയിൽ പ്രായമുള്ള 550ഓളം പഠിതാക്കൾക്ക് കമ്പ്യൂട്ടറിനെപ്പറ്റി അടിസ്ഥാന വിവരങ്ങൾ നൽകാൻ പദ്ധതിക്കു കഴിഞ്ഞു.

നാലര മാസം കൊണ്ടാണ് പദ്ധതി പൂർത്തീകരിച്ചത്. നാലര മാസങ്ങൾക്ക് ശേഷം ഗ്രാമത്തിലെ ഓരോ വീട്ടിലെ ഒരാളെയെങ്കിലും കമ്പ്യൂട്ടർ പഠിപ്പിക്കുകയെന്ന ലക്ഷ്യം 95 ശതമാനം പൂർത്തീകരിച്ചതിന്റെ അടിസ്ഥാനത്തിൽ 2003 സെപ്തംബർ മാസം 7-ാം തിയതി അന്നത്തെ സാംസ്കാരിക വകുപ്പു മന്ത്രി ജി.കാർത്തികേയൻ തയ്യൂരിനെ ഇന്ത്യയിലെ ആദ്യത്തെ സമ്പൂർണ കമ്പ്യൂട്ടർ സാക്ഷരതാ ഗ്രാമമായി പ്രഖ്യാപിച്ചു.  എ.ഡി.ജയൻ മാസ്റ്റർക്ക് രാജ്യത്തെ ആദ്യ കമ്പ്യൂട്ടർ സാക്ഷരതാ ഗ്രാമ ശിൽപി എന്ന ബഹുമതി സമ്മാനിക്കുകയും ചെയ്തു. 

## അവലംബം

## പുറം കണ്ണികൾ
* http://www.thayyur.com/index.php?operator=public&main=saksharatha&do=saksharatha 
* http://www.youtube.com/watch?v=p_zwcKYgP4g
* http://www.youtube.com/watch?v=fR2cIDu03B4
* http://www.youtube.com/watch?v=8XeCetacViM
* http://www.thayyur.com/index.php?operator=public&main=school&do=school 
* http://www.thayyur.com/index.php?operator=public&main=vaayanasalakal&do=vaayanasalakal 
*തയ്യൂർ സമ്പൂർണ കമ്പ്യൂട്ടർ സാക്ഷരതാ ഗ്രാമം പ്രഖ്യാപനത്തിന്റെ വിവിധ ചിത്രങ്ങൾ ഇവിടെ കാണാം
ബൈ

ക്രിക്കറ്റിൽ **ബൈ** എന്നതുകൊണ്ട് അർത്ഥമാക്കുന്നത് ബാറ്റ്സ്മാന്റെ ബാറ്റിലോ, ശരീരത്തോ കൊള്ളാതെ പോകുന്ന പന്തുകളിൽ ബാറ്റിങ് ടീം നേടുന്ന റൺസാണ്.സാധാരണ ഗതിയിൽ ബാറ്റിലോ, ശരീരത്തോ കൊള്ളാതെ പോകുന്ന പന്തുകൾ വിക്കറ്റ് കീപ്പറുടെ കൈയിലേക്കാണ് എത്തുന്നത്. ഏതെങ്കിലും കാരണങ്ങൾ കൊണ്ട് വിക്കറ്റ് കീപ്പറിന് പിടിക്കാൻ സാധിക്കാത്ത പന്തുകൾ ബൗണ്ടറിയിലേക്ക് പോവുകയോ, ബാറ്റ്സ്മാൻ റണ്ണിനായി ഓടുകയോ ചെയ്യാം അത്തരം സാഹചര്യങ്ങളിൽ **ബൈ** റണ്ണായി ആണ് അത് പരിഗണിക്കപ്പെടുന്നത്.
**ബൈ**കൾ ബാറ്റ്സ്മാന്റെ റൺസിനൊപ്പം കൂട്ടാറില്ല. ടീമിന്റെ *അധിക റണ്ണുകൾ* അഥവാ *എക്സ്ട്രാകൾ*ക്കൊപ്പമാണ് അത് കൂട്ടപ്പെടുന്നത്.

താഴെപ്പറയുന്ന സാഹചര്യങ്ങളിൽ ബൈകൾ പരിഗണിക്കപ്പെടാറില്ല:
* നോബോളുകളിൽ നേടുന്ന ബൈ റണ്ണുകൾ.
* വൈഡുകളിൽ നേടുന്ന ബൈ റണ്ണുകൾ.

മേല്പറഞ്ഞവ ബോളറിന്റെ പിഴവായി പൊതുവേ പരിഗണിക്കപ്പെടുന്നതിനാൽ ഇത്തരം ബൈകൾ യഥാക്രമം നോബോളുകളും വൈഡുകളുമായാണ് കണക്കാക്കപ്പെടുന്നത്.

## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
കാഷിറാം റാണ

എ.ബി വാജ്‌പേയി മന്ത്രിസഭയിലെ കേന്ദ്ര ടെക്‌സ്റ്റൈൽ മന്ത്രി ആയിരുന്നു കാഷിറാം റാണ(7 ഏപ്രിൽ 1938 - 31 ആഗസ്റ്റ്  2012). മുതിർന്ന ബി.ജെ.പി നേതാവ് ആയിരുന്ന റാണ പിന്നീട് കേശുഭായി പട്ടേൽ രൂപവത്കരിച്ച ഗുജറാത്ത് പരിവർത്തൻ പാർട്ടിയിൽ ചേർന്നു. സൂറത്തിൽ നിന്നുള്ള എം.പി ആയിരുന്ന അദ്ദേഹം നരേന്ദ്രമോഡി ഗുജറാത്ത് മുഖ്യമന്ത്രി ആയതിനുശേഷം നേരിട്ട അവഗണനയെ തുടർന്നാണ് ബി.ജെ.പി വിട്ടത്. കേശുഭായി പട്ടേലിനൊപ്പം അദ്ദേഹം പാർട്ടിയിൽ സജീവമായി പ്രവർത്തിച്ചിരുന്നു. ഹൃദയാഘാതത്തെ തുടർന്ന് 2012 ആഗസ്റ്റിൽ അന്തരിച്ചു.

## അവലംബം

## അധിക വായനയ്ക്ക്
## പുറം കണ്ണികൾ
* Official biographical sketch in Parliament of India website

വർഗ്ഗം:ഇന്ത്യയുടെ ടെക്‌സ്റ്റൈൽ  മന്ത്രിമാർ
പലാവു

ലോകത്തെ ഏറ്റവും പ്രായം കുറഞ്ഞ രാഷ്ട്രങ്ങളിലൊന്നാണ് പലാവു. ഫിലിപ്പീൻസിന് 800 കിലോമീറ്റർ കിഴക്കായ പസഫിക് സമുദ്രത്തിൽ കിടക്കുന്ന 26 ദ്വീപുകളും മുന്നൂറിലധികം തുരുത്തുകളും ഉൾപ്പെട്ട ഭൂവിഭാഗമാണ് ഈ രാജ്യം. ബെലാവു എന്ന തദേശീയ നാമത്തിലും **പലാവു** അറിയപ്പെടുന്നു. അമേരിക്കൻ നിയന്ത്രണത്തിലായിരുന്ന **പലാവു** 1994 ഒക്ടോബർ ഒന്നിനാണ് സ്വതന്ത്രമായത്. എന്നാൽ 2044 വരെ പലാവുവിന്റെ പ്രതിരോധം അമേരിക്കയുടെ നിയന്ത്രണത്തിലായിരിക്കും. 20,000 ത്തിൽ താഴെ ജനങ്ങളേ ഈ ദ്വീപസമൂഹത്തിലുള്ളൂ.

## അവലംബം


വർഗ്ഗം:ഓഷ്യാനിയയിലെ രാജ്യങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ദ്വീപ് രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:മൈക്രോനേഷ്യ
വർഗ്ഗം:മുൻകാല ജർമ്മൻ കോളനികൾ
വർഗ്ഗം:പലാവു
ടിമെയ്സ്

**ടിമെയ്സ്** (ca. 345 BC – ca. 250 BC, ) ഗ്രീക്ക് ചരിത്രകാരനായിരുന്നു. സിസിലിയിലെ ടൊറോമെനിയം എന്ന സ്ഥലത്ത് ആൻഡ്രോമാക്കസിന്റെ പുത്രനായി ബി.സി. സു. 345-ൽ ജനിച്ചു. സിറാക്യൂസിലെ സ്വേച്ഛാധിപതിയായിരുന്ന അഗതോക്ലസ്  ഇദ്ദേഹത്തെ നാടുകടത്തി. ഇത് ബി.സി. 317-ലായിരുന്നുവെന്നും 312-ലായിരുന്നുവെന്നും വ്യത്യസ്താഭിപ്രായങ്ങളുണ്ട്. തുടർന്ന് ടിമെയ്സ് 50 വർഷത്തോളം ഏഥൻസിലാണ് കഴിഞ്ഞത്. ഇക്കാലത്ത് സിസിലിയുടെ ചരിത്രസംബന്ധിയായ 38 ഗ്രന്ഥങ്ങൾ ഇദ്ദേഹം തയ്യാറാക്കി. ഇതിൽ 1 മുതൽ 5 വരെയുള്ള ഗ്രന്ഥങ്ങൾ ഇറ്റലിയുടെയും സിസിലിയുടെയും പ്രാചീന ചരിത്രം ഉൾക്കൊള്ളുന്നവയാണ്. 6 മുതൽ 33 വരെയുള്ള ഗ്രന്ഥങ്ങളിൽ ഗ്രീക്ക് കോളനി സ്ഥാപിക്കുന്നതു മുതൽ അഗതോക്ലസിന്റെ ഭരണകാലം വരെയുള്ള സിസിലിയുടെ ചരിത്രം വിവരിക്കുന്നു. ഇതിൽ ഗ്രീക്ക് ചരിത്രവും പരാമർശിക്കപ്പെടുന്നുണ്ട്. 34 മുതൽ 38 വരെയുള്ള ഗ്രന്ഥങ്ങൾ അഗതോക്ലസിനെപ്പറ്റി പ്രത്യേകം പരാമർശിക്കുന്നവയാണ്. ഈ ഗ്രന്ഥങ്ങൾ എല്ലാം തന്നെ മുഴുവനായും ലഭ്യമല്ല. ഇദ്ദേഹം ബി.സി. 250-ൽ മരണമടഞ്ഞതായി വിശ്വസിക്കുന്നു.

## പുറത്തേക്കുള്ള കണ്ണികൾ
*http://sicilyguide.com/2011/08/02/timaeus-c-345-bc-%E2%80%93-250-bc-historian/ 
*http://www.theodora.com/encyclopedia/t/timaeus.html

വർഗ്ഗം:ഗ്രീക്ക് ചരിത്രകാരന്മാർ
നാമക്കൽ

തമിഴ്നാട്ടിലെ നാമക്കൽ ജില്ലയുടെ ആസ്ഥാനപട്ടണമാണ് **നാമക്കൽ**. ഏഷ്യയിൽ ഐ.എസ്.ഒ 14001-2004  ലഭിച്ച ആദ്യത്തെ മുനിസിപാലിറ്റിയാണ് നാമക്കൽ. വിദ്യാഭ്യാസം, കോഴിവളർത്തൽ, ഗതാഗതം എന്നിവയ്ക്ക് പ്രശസ്തമാണ് ഈ നഗരം.

## അവലംബങ്ങൾ


വർഗ്ഗം:തമിഴ്നാട്ടിലെ പട്ടണങ്ങൾ
കൊളോൺ കത്തീഡ്രൽ

ജർമ്മനിയിലെ കൊളോണിൽ സ്ഥിതി ചെയ്യുന്ന ഒരു കത്തോലിക്കാ ദേവാലയമാണ് **കൊളോൺ കത്തീഡ്രൽ**. **ഡോം** എന്നും ഇതറിയപ്പെടുന്നു. 1248-ൽ ആരംഭിച്ച ഇതിന്റെ നിർമ്മാണ പ്രവർത്തനങ്ങൾ ഇന്നും അവസാനിച്ചിട്ടില്ല. വിശുദ്ധ പത്രോസിന്റെയും മറിയയുടെയും പേരിൽ ഗോഥിക് വാസ്തുവിദ്യയിലാണ് ദേവാലയം നിർമ്മിച്ചിരിക്കുന്നത്. യുനെസ്കോ ലോകപൈതൃക പട്ടികയിൽ കത്തീഡ്രലിനെ ഉൾപ്പെടുത്തിയിട്ടുണ്ട്. 1880-ലാണ് ദേവാലയം ഇപ്പോൾ കാണുന്ന അവസ്ഥയിൽ നിർമ്മാണം എത്തിയെന്നു ചരിത്രം പറയുന്നു. ഇതിലെ ഗോപുരങ്ങൾക്ക് 515 അടി ഉയരമുണ്ട്. 

1322-ലാണ് 15 അടി ഉയരമുള്ള മുഖ്യ അൾത്താര നിർമ്മിച്ചത്. കറുത്ത മാർബിളിലാണ് ഇതു നിർമ്മിച്ചിരിക്കുന്നത്. മൂന്നു രാജാക്കൻമാരുടെ അൾത്താരയാണ് ഇവിടുത്തെ മറ്റൊരു പ്രധാന ആകർഷണം. വിശുദ്ധരുടെ തിരുശേഷിപ്പുകളും പലയിടങ്ങളിലായി സ്ഥാപിച്ചിരിക്കുന്നു. അപൂർവമായ ഭീമാകാരൻ മണികളും ചിത്രപ്പണികളും ഇവിടെയുണ്ട്. 750-ആം വാർഷികാഘോഷവേളയിൽ 1998-ൽ രണ്ടു നിലപ്പൊക്കമുള്ള സ്വാലോസ് നെസ്റ്റ് ഓർഗൻ സ്ഥാപിച്ചു. 
## ചിത്രശാല

File:Koeln RdFlug 2.JPG|A "Bird's eye view" shows the cruciform plan
File:Cologne cathedrale vue sud.jpg|The cathedral from the south
File:Koelner-dom-spire.jpg|The exterior of one of the spires
File:Cathedral main entrance.jpg|The main entrance shows the 19th century decoration. 
File:Cologne-cathedral-aerial.jpg|Aerial view.


## അവലംബം

## പുറത്തേക്കുള്ള കണ്ണികൾ

*Cologne Cathedral Official website     
* unesco World Heritage Sites, Cologne Cathedral
* unesco, Cologne Cathedral  
* Web cam showing Cologne Cathedral 
* 
* 5 Gigapixels GigaPan of Cologne Cathedral

വർഗ്ഗം:ജർമ്മനിയിലെ കത്തോലിക്കാപ്പള്ളികൾ
വർഗ്ഗം:യൂറോപ്പിലെ ലോകപൈതൃകകേന്ദ്രങ്ങൾ
ഷട്ടർ വേഗത

ഛായാഗ്രഹണത്തിൽ എത്ര സമയം ഛായാഗ്രാഹിയുടെ ഷട്ടർ തുറന്നിരിക്കും എന്നത് സൂചിപ്പിക്കാൻ **ഷട്ടർ വേഗത** എന്ന പദം ഉപയോഗിക്കുന്നു.ഷട്ടർ വേഗത കുറയും തോറും കൂടുതൽ പ്രകാശം ഫിലിമിൽ/ഛായാഗ്രഹണ സെൻസറിൽ പതിക്കുന്നു.ഷട്ടർ സ്പീഡിന്റെ വിലയിലെ വ്യത്യാസങ്ങൾ ചലിക്കുന്ന വസ്തുക്കളുടെ ഛായാഗ്രഹണത്തിൽ വളരെ പ്രാധാന്യമർഹിക്കുന്നു

## ആമുഖം
ഒരു ഫോട്ടോ എടുക്കുമ്പോൾ എത്ര സമയം ഷട്ടർ തുറന്നിരിക്കും എന്നതിനെ വിവക്ഷിക്കാനാണ് ഷട്ടർ വേഗത ഉപയോഗിക്കുന്നത്. ലെൻസിന്റെ അപ്പെർച്വർ  മൂല്യാങ്കവും  ഷട്ടർ വേഗതയുടെ മൂല്യാങ്കവും കൂടിച്ചേർന്നാണ് എത്ര പ്രകാശം സെൻസറിൽ/ഫിലിമിൽ പതിക്കും എന്നു കണക്കാക്കുന്നത്. ഈ പതിക്കുന്ന പ്രകാശത്തിനെ  എക്സ്പോഷർ എന്ന പദം കൊണ്ട് വിവക്ഷിക്കുന്നു. എക്സ്പോഷർ അളക്കുന്നത് *എക്സ്പോഷർ വാല്യു* (EV)എന്ന ഏകകം ഉപയോഗിച്ചാണ്. വിവിധ ഷട്ടർ വേഗതയും അപ്പെർച്വെർ വലിപ്പവും ഉപയോഗിച്ച് ഒരേ എക്സ്പോഷർ വാല്യു ഉണ്ടാക്കാൻ സാധിക്കും.

ഷട്ടർ വേഗത പകുതി ആക്കിയാൽ എക്ഷ്പോഷർ വില ഇരട്ടി(+1 EV) ആകും. അപ്പെർച്വറിന്റെ എഫ് വില പകുതി ആക്കിയാൽ എക്സ്പോഷർ 2 ഇരട്ടി(+2 EV)ആവുന്നു. അതായത് 1/250 സെക്കന്റ് ഷട്ടർ സ്പീഡും എഫ്/8 അപ്പെർച്വറും കൂടി തരുന്ന അതേ എക്സ്പോഷർ 1/125 സെക്കന്റ് ഷട്ടർ സ്പീഡിനും എഫ്/11 അപ്പെർച്വെർ വാല്യുവിനും കൂടി തരാൻ കഴിയും.

എക്സ്പോഷറിൽ വരുത്തുന്ന മാറ്റങ്ങൾ കൂടാതെ ഷട്ടർ വേഗത ചലിക്കുന്ന വസ്തുക്കൾ ചിത്രത്തിൽ എങ്ങനെ പതിയുന്നു എന്നതിനെയും സ്വാധീനിക്കുന്നു. വേഗതയിൽ ചലിക്കുന്ന വസ്തുക്കളെ ഫ്രീസ് ചെയ്യാൻ ചെറിയ ഷട്ടർ വേഗത വില ഉപയോഗിക്കുന്നു, ഉദാഹരണം കായിക മത്സരങ്ങളുടെ ഛായാഗ്രഹണം. വലിയ ഷട്ടർ വേഗത വിലകൾ ഉപയോഗിച്ച് *മോഷൻ ബ്ലർ* ചിത്രങ്ങൾ സൃഷ്ടിക്കുന്നു.

## ഇതും കാണുക
* അപ്പെർച്വർ
* എഫ് സംഖ്യ

## അവലംബം


വർഗ്ഗം:ഛായാഗ്രഹണം
ഹോങ്ങ് കോങ്ങ് അന്താരാഷ്ട്ര ക്രിക്കറ്റ് സിക്സറുകൾ

ഒരു വാർഷിക ക്രിക്കറ്റ് ടൂർണമെന്റാണ് **ഹോങ്ങ് കോങ്ങ് അന്താരാഷ്ട്ര ക്രിക്കറ്റ് സിക്സറുകൾ**. അന്താരാഷ്ട്ര ക്രിക്കറ്റ് സമിതിയുടെ അംഗീകാരത്തോടെയാണ് ഇത് സംഘടിപ്പിക്കുന്നത്. 2011 മുതൽ 12 ടീമുകളാണ് ഇതിൽ പങ്കെടുക്കുന്നത് (2010 വരെ 10 ടീമുകൾ). ആക്രമോത്സുക ബാറ്റിങ്ങിനെയും ഉയർന്ന റൺ സ്കോറിങ്ങിനെയും പ്രോത്സാഹിപ്പിക്കുന്ന ടൂർണമെന്റാണ് ഇത്. വിക്കറ്റ് കീപ്പറൊഴികെ മറ്റെല്ലാ കളിക്കാരും ബോൾ ചെയ്തിരിക്കണമെന്ന് നിർബന്ധമുള്ളതിനാൽ ഓൾ റൗണ്ടർമാരെയാണ് ഈ  ടൂർണമെന്റ് കൂടുതൽ പിന്തുണക്കുന്നത്.

## മത്സര നിയമങ്ങൾ

താഴെപ്പറയുന്നവ ഒഴികെയുള്ള ക്രിക്കറ്റ് നിയമങ്ങൾ എല്ലാം തന്നെ ഈ ടൂർണമെന്റിനും ബാധകമാണ്:
* ആറു പേരടങ്ങുന്ന രണ്ട് ടീമുകളാണ് തമ്മിൽ മത്സരിക്കുന്നത്, ആറു പന്തുകൾ വീതമുള്ള അഞ്ച് ഓവറുകളാണ് ഓരോ ഇന്നിങ്സിലും ഉള്ളത്. ഫൈനൽ മത്സരത്തിൽ 8 ഓവറുകൾ വീതമാണ് ഉള്ളത്.
* വിക്കറ്റ് കീപ്പർ ഒഴികെ മറ്റെല്ലാ കളിക്കാരും ഓരോ ഓവറുകൾ വീതമെറിയും
* വൈഡുകൾക്കും നോബോളുകൾക്കും രണ്ട് റൺസ് വീതം അധിക റണ്ണുകൾ നൽകും.
* അഞ്ച് വിക്കറ്റുകൾ നഷ്ടപ്പെട്ടാൽ അവസാന ബാറ്റ്സ്മാൻ ആറാം വിക്കറ്റ് വീഴും വരെ ബാറ്റ് ചെയ്യണം. ഇത്തരം സാഹചര്യങ്ങളിൽ അഞ്ചാമത്തെ ബാറ്റ്സ്മാൻ റണ്ണറാകും
* 31 റൺസ് എത്തുമ്പോൾ ബാറ്റ്സ്മാൻ സ്വയം നോട്ടൗട്ട് ആയി റിട്ടയർ ചെയ്യണം. റിട്ടയർ ചെയ്ത ബാറ്റ്സ്മാന് അടുത്ത ബാറ്റ്സ്മാൻ ഔട്ടാകുകയോ, റിട്ടയർ ചെയ്യുകയോ ചെയ്യുമ്പോൾ വീണ്ടും ബാറ്റിങ് തുടരാൻ അവസരമുണ്ട്.
* വിജയിക്കുന്ന ഓരോ മത്സരത്തിനും ടീമിന് 2 പോയിന്റുകൾ വീതം ലഭിക്കും.

## മുൻ ടൂർണമെന്റുകൾ ചുരുക്കത്തിൽ

## വിജയികളായവർ

## അവലംബം

## പുറത്തേക്കുള്ള കണ്ണികൾ
* Hong Kong Cricket Sixes official homepage 

വർഗ്ഗം:ക്രിക്കറ്റ് മത്സരങ്ങൾ
ചപ്പകെട്ട്

ഉത്തര കേരളത്തിലെ ശാലിയ സമുദായത്തിൽപ്പെട്ടവർ വിഷുദിവസം വൈകിട്ട് നടത്തുന്ന അനുഷ്ഠാനപരമായ ഒരു ആഘോഷമാണ് **ചപ്പകെട്ട്**. ശിവൻ, പാർവതി, സഹായി എന്നിവരുടെ വേഷങ്ങളാണ് ചപ്പക്കെട്ടിൽ അവതരിപ്പിക്കുന്നത്. ഭവനങ്ങളിൽ ക്ഷേമം അന്വേഷിക്കാനായി ശിവപാർവതിമാർ വേഷപ്രച്ഛന്നരായി എത്തുന്നെന്നാണ് ഈ അനുഷ്ഠാനത്തിലെ സങ്കല്പം.

ഉണങ്ങിയ വാഴയിലകൾ (വാഴച്ചപ്പ്) ദേഹത്തു വെച്ചുകെട്ടിയാണ് ശിവനും പാർവതിയും എത്തുക. ഈ വാഴയിലകൊണ്ടുതന്നെ കിരീടമുണ്ടാക്കി തലയിൽ അണിയുകയും മുഖത്ത് ചകിരികൊണ്ടുള്ള മീശ പതിക്കുകയും ചെയ്യുന്നു. വെള്ളരിക്ക വട്ടത്തിൽ മുറിച്ചെടുത്ത് കാതിൽ ആഭരണമായി അണിയുന്നു.

പടക്കങ്ങൾ പൊട്ടിച്ചും ആർപ്പ് വിളിച്ചും നിരവധി ആളുകൾ ഇവരെ അനുഗമിക്കും. വീട്ടിലെത്തുന്ന സംഘത്തെ നിലവിളക്ക് കത്തിച്ചുവെച്ചും കണിവെള്ളരിക്ക, നാളികേരം എന്നിവ താലത്തിൽവെച്ചും സ്വീകരിക്കുന്നു. വീടുകളിൽ നിന്നും സ്വീകരിക്കുന്ന വസ്തുക്കൾ ക്ഷേത്രത്തിൽ തിരിച്ചെത്തിയശേഷം അവർക്കുതന്നെ തിരികെ നൽകും 

കോഴിക്കോട്ടെ പത്മശാലിയ സമുദായത്തിൻറെ തനതായ അനുഷ്ടാന ചടങ്ങുകളിലൊന്നാണ് ചപ്പുകെട്ട്.  പണ്ടാട്ടി വരവ്, യോഗി പുറപ്പാട് എന്നിങ്ങനെയും ഈ ആചാരത്തിനു പേരുകളുണ്ട്.  വാഴയുടെ ഉണക്കയില ശരീരം മുഴുവൻ പൊതിഞ്ഞുകെട്ടുന്ന വേഷമായതുകൊണ്ടാണ് ഇതിനെ ചപ്പുകെട്ട് എന്ൻ വിളിയ്ക്കുന്നത്.  ശിവനും പാർവതിയും വേഷംമാറി ജനങ്ങളുടെ ഇടയിൽ ക്ഷേമാന്വേഷണത്തിന് എത്തുന്നു എന്നതാണ് ഇതിനു പിറകിലുള്ള ഐതിഹ്യം.  ശിവനും പാർവതിയും സഹായിയും എന്ന രീതിയിൽ മൂന്നുപേർ വേഷം കെട്ടും.  ഒരാൾ യോഗിയാണ് എന്നാണ് സങ്കൽപം.  ഈ യോഗി ജനങ്ങൾക്ക് അസുഖങ്ങൾക്ക് മരുന്ന് കുറിച്ചുകൊടുക്കുകയും സ്വന്തമായ രീതിയിൽ പച്ചമരുന്നുകൾ വിതരണംചെയ്യുകയും ചെയ്യാറുണ്ട്.  സ്ഥലത്തെ പ്രധാന ക്ഷേത്രങ്ങളിൽ നിന്നാണ് പണ്ടാട്ടി വരവ് യാത്രതിരിയ്ക്കുക.   പിന്നീട് തെരുവുകളിലെ വീടുകൾ തോറും കയറിയിറങ്ങുന്ന പണ്ടാട്ടികൾ വഴിയിൽ കാണുന്നവരെയും അനുഗ്രഹിയ്ക്കും.  പണ്ടാട്ടി വീടുകളിൽ എത്തുന്നതിനു മുമ്പ് ചാണകം തളിച്ച് വീടും പരിസരവും ശുദ്ധി വരുത്തും.  കൊളുത്തിവെച്ച നിലവിളക്കിന്റെ കൂടെ നിറനാഴി, കണിവെള്ളരി, നാളികേരം എന്നിവ വെച്ചാണ്‌ ഇവരെ സ്വീകരിയ്ക്കുക.  പണ്ടാട്ടി തൻറെ വടി കൊണ്ട് വീടുകളുടെ ജനൽ, വാതിൽ, ചുവർ എന്നിവയിൽ അടിച്ച് ശബ്ദമുണ്ടാക്കും.  ഈ സമയത്ത് പണ്ടാട്ടിയെ അനുഗമിയ്ക്കുന്നവർ 'ചക്കക്കായ് കൊണ്ടുവാ മാങ്ങാക്കായ് കൊണ്ടുവാ, ചക്കേം മാങ്ങേം കൊണ്ട്വാ' എന്നിങ്ങനെ ആർപ്പ് വിളിച്ച് പടക്കങ്ങൾ പൊട്ടിച്ച് കൊഴുപ്പ് കൂട്ടും.  വട്ടത്തിൽ മുറിച്ച വെള്ളരി കൊണ്ട് കാതിൽ ഒരു ആഭരണവും, ചകിരി കൊണ്ടുള്ള മീശയും വാഴ കൊണ്ടുള്ള കിരീടവുമാണ് ചപ്പകെട്ടുകാരുടെ കോലത്തിൻറെ രൂപ സവിശേഷത.

കോഴിക്കോട് ജില്ലയിലെ ബാലുശ്ശേരി തെരുവ്, പൂക്കാട്‌ കാണിക്കുളങ്ങര തെരുവ്, കൊയിലാണ്ടി കൊരയങ്ങാട് തെരുവ്, മാരാമുറ്റം തെരുവ് എന്നിവിടങ്ങളിൽ എല്ലാവർഷവും വിഷു ദിനത്തിൽ മുടങ്ങാതെ ചപ്പകെട്ട് നടന്നുവരുന്നു.
## അവലംബം

വർഗ്ഗം:കേരളത്തിലെ അനുഷ്ഠാനകലകൾ
കാഴ്ചവട്ടം

ഛായാഗ്രഹണത്തിൽ **കാഴ്ചവട്ടം** അഥവാ **ആംഗിൾ ഓഫ് വ്യൂ** എന്ന സാങ്കേതിക പദം കൊണ്ട് വിവക്ഷിക്കുന്നത് ഒരു ദൃശ്യത്തിന്റെ ഛായാഗ്രാഹിക്കു പകർത്താൻ സാധിക്കുന്ന കോൺ അളവിനെയാണ്. ഒരു ഛായാഗ്രാഹിയുടെ കാഴ്ചവട്ടം തിരശ്ചീനമായോ ലംബമായോ കോണോടു കോണായോ അളക്കാവുന്നതാണ്.

## കാഴ്ചവട്ടത്തിന്റെ കണക്കുകൂട്ടൽ
റെക്റ്റിലീനിയർ ലെൻസുകളിലെ കാഴ്ചവട്ടം ഫോക്കൽ ലെങ്ങ്ത്തും ചിത്രത്തിന്റെ വലിപ്പവും വച്ച് കണക്കുകൂട്ടാം. റെക്റ്റിലീനിയർ അല്ലാത്ത ലെൻസുകളിൽ കാഴ്ചവട്ടത്തിന്റെ കണക്കുകൂട്ടൽ വളരെ ദുഷ്കരമാണ്.

റെക്റ്റിലീനിയർ ചിത്രം എടുക്കുന്ന ലെൻസിന്റെ കാഴ്ചവട്ടം (α) കണക്കാക്കാൻ ചിത്രത്തിന്റെ വലിപ്പം (d) ഫോക്കൽ ലെങ്ങ്ത്ത്(ʄ)എന്നിവ ഉപയോഗിക്കുന്നു.

::\alpha = 2 \arctan \frac {d} {2 f}

d എന്നത് ഫിലിമിന്റെയോ ഫോട്ടോ സെൻസറിന്റെയോ അളന്നെടുത്ത വലിപ്പമാണ്(തിരശ്ചീനം/ലംബം/കോണോടു കോൺ). ഉദാഹരണമായി 35എം.എം. ഫിലിമിന്റെ തിരശ്ചീന കാഴ്ചവട്ടം കണക്കാക്കാൻ d = 36 എടുക്കുന്നു.

കാഴ്ചവട്ടം ത്രികോണമിതി പ്രശ്നമായതുകൊണ്ട് ഫോക്കൽ ലെങ്ങ്ത്തുമായി അത്രയേറെ ഒന്നാക്കാൻ സാധിക്കില്ലെങ്കിലും ഏകദേശം \alpha\approx \frac{d}{f} റേഡിയൻസ് അല്ലെങ്കിൽ \frac{180d}{\pi f} ഡിഗ്രികൾ ആയി എടുക്കാം.

### ഉദാഹരണം
ഒരു 35 എം.എം ഛായാഗ്രാഹിയുടെ ഫോക്കൽ ലെങ്ത്ത് 50 എം എം. സെൻസർ വലിപ്പം 24എം എം(ലംബം) X 35എം എം(തിരശ്ചീനം), കോണോടു കോൺ 43.3 എം എം എന്നാൽ 
* കാഴ്ചവട്ടം തിരശ്ചീനമായി, \alpha_h = 2\arctan\frac{h}{2f} = 2\arctan\frac{36}{2 \times 50}\approx 39.6^\circ
* കാഴ്ചവട്ടം ലംബമായി, \alpha_v = 2\arctan\frac{v}{2f} = 2\arctan\frac{24}{2 \times 50}\approx 27.0^\circ
* കാഴ്ചവട്ടം കോണോടു കോണായി, \alpha_d = 2\arctan\frac{d}{2f} = 2\arctan\frac{43.3}{2 \times 50}\approx 46.8^\circ

## അവലംബം
കാളപ്പോര്

സ്പെയിനിന്റെ ദേശീയ വിനോദമാണ് **കാളപ്പോര്** അഥവാ **കോറിദ**.  **ടോറോമാക്കി** എന്നും അറിയപ്പെടുന്നു. മാർച്ച് മുതൽ ഒക്ടോബർ വരെയാണ് കോറിദ സീസൺ. 

## ചരിത്രം
എ.ഡി. 711 ൽ അൽഫോൻസ് രാജാവിന്റെ കിരീടധാരണം ആഘോഷിക്കാനാണ് ആദ്യമായി ഒരു കാളപ്പോര് നടന്നതെന്ന് വിശ്വസിക്കപ്പെടുന്നു. ഇന്ന് ഓരോ വർഷവും മൂന്നുകോടി ആസ്വാദകർക്കു മുൻപിൽ ചത്തുവീഴുന്ന കാളകളുടെ എണ്ണം 24,000 ആണ്.

മരണവുമായുള്ള ഒരു നൃത്തമാണ് കോറിദ. ആസ്വാദകലക്ഷങ്ങൾക്കു മുൻപിൽ തന്റെ പ്രാഗല്ഭ്യവും തന്ത്രവും കഴിവും കാട്ടി കയ്യടി നേടുന്ന ആയോധന കലാകാരനാണ് പോരാളി. മത്സരത്തിനൊടുവിൽ കാള ചത്തുവീഴുന്ന കലയാണ് കോറിദ. പോരാളിക്ക് പരമ്പരാഗത സമ്മാനമായി കാളയുടെ കാതും വാലും സംഘാടകർ അറുത്ത് നൽകും. ഒരുകൂട്ടം കാളകളെ അക്രമാസക്തരാക്കി തെരുവിലൂടെ ഓടിച്ചശേഷം പൊതുജനം കൊന്നു രസിക്കുന്ന രീതിയും നിലവിലുണ്ട്. സ്റ്റേഡിയത്തിൽ നടക്കുന്ന കോറിദകളിൽ ആദ്യം രണ്ട് സഹപോരാളികൾ (പിക്ദോർ) കാളയെ മുറിവേൽപ്പിച്ച് ശൗര്യം കൂട്ടും. പിന്നീട് അംഗവസ്ത്രങ്ങളും ആയുധങ്ങളുമായി യഥാർത്ഥ കാളപ്പോരുകാരൻ (മറ്റദോർ)എത്തുന്നു. മറ്റദോർ പലവിധ അഭ്യാസങ്ങൾക്കു ശേഷം കാളയെ കൊന്ന് വിജയഭേരി മുഴക്കുന്നു.

## നിരൂപണം
കാളയെ കുന്തം കൊണ്ട് കുത്തി ചോരയിറ്റിച്ച് കൊല്ലുന്നത് കണ്ട് രസിക്കാൻ കാടന്മാർക്ക് മാത്രമേ കഴിയുകയുള്ളൂവെന്നും ഈ പ്രാകൃത വിനോദം അവസാനിപ്പിക്കണമെന്നും അഖിലലോക ജന്തുസ്നേഹികൾ വാദിക്കുമ്പോൾ സ്പാനിഷ് സ്വത്വത്തേയും ചരിത്രത്തേയും അവഗണിക്കാനാവില്ലെന്ന് പോർസ്നേഹികൾ തർക്കിക്കുന്നു. അവസാനദിവസം കുത്തുകൊണ്ട് ചാകാൻ വിധിയുണ്ടെങ്കിലും അതുവരെ രാജാക്കന്മാരേക്കാളും പ്രതാപത്തോടെയാണ് പോരുകാളകൾ കഴിയുന്നതെന്ന് അവർ ചൂണ്ടിക്കാട്ടുന്നു. കോറിദ സ്പെയിനിന്റെ സംസ്കാരമാണെങ്കിലും എല്ലാ സ്പെയിൻകാരും ഇതിന്റെ ആസ്വാദകരാണ് എന്നർത്ഥമില്ല.

## അവലംബം
 

വർഗ്ഗം:വിനോദങ്ങൾ
വർഗ്ഗം:കാളപ്പോര്
എക്സ്പോഷർ

ഛായാഗ്രഹണത്തിൽ ഉപയോഗിക്കുന്ന ഒരു സാങ്കേതിക പദമാണ് **എക്സ്പോഷർ**.ഒരു ചിത്രമെടുക്കുമ്പോൾ ഛായഗ്രഹണ മാധ്യമത്തിൽ(ഫിലിം/ഫോട്ടോ സെൻസർ)പതിക്കുന്ന പ്രകാശത്തിന്റെ അളവിനെയാണ് എക്സ്പോഷർ എന്ന പദം അർഥമാക്കുന്നത്. എക്സ്പോഷർ അളക്കുന്നത് *[[ലക്സ്]] [[സെക്കന്റ്|സെക്കന്റിലാണ്]]*.

സാധാരണ ഒരൊറ്റ ഛായാഗ്രഹണത്തിന്റെ എക്സ്പോഷർ ആണ് പറയുക. ഉദാഹരണമായി ഒരു **നീണ്ട എക്സ്പോഷർ** എന്നു പറയുമ്പോൾ അർഥമാക്കുന്നത് ഒരൊറ്റ ചിത്രത്തിനു വേണ്ടി അത്ര സമയം ഷട്ടർ തുറന്നുവെച്ചു എന്നാണ്.എന്നാൽ **മൾട്ടിപ്പിൾ എക്സ്പോഷർ** കൊണ്ട് അർഥമാക്കുന്നത് ഒന്നിലധികം ചിത്രങ്ങൾ പല എക്സ്പോഷറിൽ എടുത്ത് കൂട്ടിച്ചേർത്ത് ഒരൊറ്റ ചിത്രമാക്കുന്നതിനെയാണ്.

## എക്സ്പോഷർ സംവിധാനങ്ങൾ
### മാന്വൽ എക്സ്പോഷർ
മാന്വൽ സംവിധാനത്തിൽ ഛായാഗ്രാഹകൻ സ്വയം അപ്പെർച്വർ വലിപ്പവും ഷട്ടർ വേഗതയും ക്ലിപ്തപ്പെടുത്തി ആവശ്യമായ എക്സ്പോഷർ നേടുന്നു. അപ്പെർച്വർ കൂടുതൽ തുറക്കുമ്പോൾ എക്സ്പോഷർ കൂടും അതിന്റെ ഒപ്പം ഡെപ്ത് ഓഫ് ഫീൽഡ് കുറയും. അതേപോലെ ഷട്ടർ സ്പീഡ് കുറച്ചാൽ എക്സ്പോഷർ കൂട്ടാം പക്ഷെ മോഷൻ ബ്ലർ വന്ന് ചിത്രം വ്യക്തതയില്ലാത്തതാവാൻ സാധ്യത കൂടുന്നു.

### ഓട്ടോമാറ്റിക് എക്സ്പോഷർ
ഓട്ടോമാറ്റിക് സംവിധാനത്തിൽ ഛായാഗ്രാഹി ഒരു ടിടിഎൽ എക്സ്പോഷർ മീറ്റർ ഉപയോഗിച്ച് വേണ്ട എക്സ്പോഷർ കണക്കുകൂട്ടി അതു ക്ലിപ്തപ്പെടുത്തി ചിത്രമെടുക്കുന്നു.

ഛായാഗ്രാഹികളിലുള്ള **അപ്പെർച്വർ പ്രയോറിറ്റി** സംവിധാനം അപ്പെർച്വർ സംഖ്യ ഛായാഗ്രാഹകനു തീരുമാനിക്കാൻ അവസരം കൊടുക്കുന്നു. ആ സംഖ്യ അനുസരിച്ച് കണക്കുകൂട്ടിയ എക്സ്പോഷർ കിട്ടാൻ വേണ്ട ഷട്ടർ സ്പീഡ് ഛായാഗ്രാഹി ക്ലിപ്തപ്പെടുത്തി ചിത്രമെടുക്കുന്നു.

**ഷട്ടർ പ്രയോറിറ്റി** സംവിധാനം ഛായാഗ്രാഹകനെ ഷട്ടർ സ്പീഡ് തീരുമാനിക്കാൻ അനുവദിക്കുകയും, കണക്കുകൂട്ടിയ എക്സ്പോഷർ കിട്ടാൻ വേണ്ട അപ്പെർച്വർ സംഖ്യ ഇതിനനുസരിച്ച് ഛായാഗ്രാഹി ക്ലിപ്തപ്പെടുത്തുകയും ചിത്രമെടുക്കുകയും ചെയ്യുന്നു.
### എക്സ്പോഷർ കോമ്പൻസേഷൻ
ഛായാഗ്രാഹി കണക്കുകൂട്ടിയ എക്സ്പോഷർ വിലയിൽ മാറ്റങ്ങൾ വരുത്താൻ ഉള്ള സംവിധാനമാണ് **[[എക്സ്പോഷർ കോമ്പൻസേഷൻ]]**. ഈ സംവിധാനം ഉള്ള ഛായാഗ്രാഹികളിൽ കണക്കുകൂട്ടിയ എക്സ്പോഷർ വില നിശ്ചിത പരിധിക്കുള്ളിൽ കൂട്ടാനോ കുറക്കാനോ സാധ്യമാണ്. അതുമൂലം ഛായാഗ്രാഹകന്റെ ആവശ്യമനുസരിച്ച് എക്സ്പോഷർ നിശ്ചിത പരിധിക്കുള്ളിൽ നിന്നുകൊണ്ട് ക്ലിപ്തപ്പെടുത്താവുന്നതാണ്.
തൈറോയ്ഡൈറ്റിസ്

തൈറോയ്ഡ് ഗ്രന്ഥിയുടെ വീക്കത്തെയാണ് **തൈറോയ്ഡൈറ്റിസ്** എന്ന് വിളിക്കുന്നത്. ശരീരത്തിലെ പല ചപാചയങ്ങളെയും നിയന്ത്രിക്കുന്നതിനാവശ്യമായ, കഴുത്തിൽ സ്ഥിതിചെയ്യുന്ന ഗ്രന്ഥിയാണ് തൈറോയ്ഡ് ഗ്രന്ഥി. തൈറോയ്ഡ് ഗ്രന്ഥിയുടെ വീക്കം മൂലം തൈറോയ്ഡ് ഹോർമോൺ സ്രവം കുറയുകയും ഹൈപ്പോതൈറോയിഡിസം എന്ന അവസ്ഥ വരികയും ചെയ്യുന്നു. എന്നാൽ ചിലരിൽ തൈറോയ്ഡൈറ്റിസ് ഒരു രോഗലക്ഷണവും ഉണ്ടാക്കാറില്ല.

തൈറോയ്ഡൈറ്റിസ് എന്ന അസുഖം ഹാഷിമോട്ടോ തൈറോയ്ഡൈറ്റിസ്, പ്രസവാന്തര തൈറോയ്ഡൈറ്റിസ്, മരുന്നുമൂലമുണ്ടാകുന്ന തൈറോയ്ഡൈറ്റിസ്, പെട്ടെന്നുള്ള (അക്യൂട്ട്) തൈറോയ്ഡൈറ്റിസ്, റേഡിയേഷൻ തൈറോയ്ഡൈറ്റിസ്, റീഡൽ തൈറോയ്ഡൈറ്റിസ് എന്നിങ്ങനെ പല തരത്തിലുണ്ട്.  തൈറോയ്ഡൈറ്റിസ് മൂലം ഉണ്ടാകുന്ന ഹോർമോൺ വ്യതിയാനം മൂലം രോഗിക്ക് ക്ഷീണം, ഭാരക്കൂടുതൽ, വരണ്ട ചർമ്മം, ശോധനക്കുറവ് എന്നിവ സാധാരണയായി കണ്ടുവരുന്നു. അപൂർവ്വമായി തടിപ്പ്, ശരീരഭാഗങ്ങളിൽ വേദന, ശ്രദ്ധക്കുറവ് എന്നിവയും കണ്ടുവരാറുണ്ട്. ചിലപ്പോൾ പെട്ടെന്നുണ്ടാകുന്ന തൈറോയ്ഡൈറ്റിസ് കാരണം തൈറോയ്ഡ് ഗ്രന്ഥിക്ക് നാശം സംഭവിക്കുകയും, അങ്ങനെ ഗ്രന്ഥിയിൽ നിന്ന് അമിതമായി ഊറിവരുന്ന തൈറോയ്ഡ് ഹോർമോൺ രക്തത്തിലെത്തി 'തൈറോടോക്സിക്കോസിസ്' എന്ന മാരകമായ അവസ്ഥ വരികയും ചെയ്യുന്നു. 

ശരീരത്തിലെ രോഗപ്രതിരോധവ്യവസ്ഥയുടെ അപാകതകൊണ്ടോ, തൈറോയിഡ് ഗ്രന്ഥിക്കേൽക്കുന്ന ആഘാതം കൊണ്ടോ, ബാക്റ്റീരിയ, വൈറസ് മുതലായ സൂക്ഷ്മജീവികളുടെ പ്രവർത്തനം കൊണ്ടോ ആണ് സാധാരണയായി തൈറോയ്ഡൈറ്റിസ് ഉണ്ടാവുന്നത്. തൈറോയിഡ് ഗ്രന്ഥിക്കെതിരായ ആന്റിബോഡികൾ ശരീരം വികസിപ്പിക്കുന്നതാണ് ചില തരം തൈറോയ്ഡൈറ്റിസിനു കാരണം. ഇന്റർഫെറോൺ, അമിയോഡറോൺ തുടങ്ങിയ മരുന്നുകളുടെ പാർശ്വഫലമായി തൈറോയ്ഡൈറ്റിസ് ഉണ്ടാവാറുണ്ട്.

അസുഖം ബാധിച്ച വ്യക്തിയുടെ തൈറോയ്ഡ് ഗ്രന്ഥി വീർത്തുവരും. ഇ.എസ്.ആർ, തൈറോഗ്ലോബുലിൻ നിരക്ക്, റേഡിയോ അയഡിൻ അപ്ടേക്ക് ടെസ്റ്റ്, ബയോപ്സി എന്നിവയിലൂടെ രോഗം സ്ഥിതീകരിക്കാവുന്നതാണ്. പുരുഷന്മാരെ അപേക്ഷിച്ച് സ്ത്രീകളിലാണ് തൈറോയ്ഡൈറ്റിസ് കൂടുതൽ കണ്ടുവരുന്നത്. ഗ്രീഷ്മകാലത്തും, ഹേമന്തകാലത്തുമാണ് കൂടുതലായും ഈ അസുഖം കാണാറുള്ളത്.

ഹോർമോൺ റീപ്ലേസ്മെന്റ് തെറപ്പി ചില തരത്തിലുള്ള തൈറോയ്ഡൈറ്റിസിനു ഗുണം ചെയ്യും. വീക്കം തടയാനുള്ള മരുന്നുകളും, ബീറ്റാ ബ്ലോക്കറുകളും തൈറോയ്ഡൈറ്റിസിനു ചികിത്സയായി നൽകാറുണ്ട്.
## അവലംബം

വർഗ്ഗം:തൈറോയ്ഡ് രോഗങ്ങൾ
ആശയക്കുഴപ്പത്തിന്റെ വൃത്തം

ഒരു ലെൻസ് ഉപയോഗിച്ച് ഒരു ബിന്ദുവിനെ ചിത്രീകരിക്കുമ്പോൾ ലെൻസിൽനിന്നുള്ള പ്രകാശരേണുക്കൾ വ്യക്തമായി ബിന്ദു ഉണ്ടാക്കാതെ ഒരു വൃത്തം പ്രദാനം ചെയ്യുന്നതിനെ പ്രകാശശാസ്ത്രത്തിൽ **ആശയക്കുഴപ്പത്തിന്റെ വൃത്തം** അഥവാ **സർക്കിൾ ഓഫ് കൺഫ്യൂഷൻ** എന്നു പറയുന്നു.

ഛായാഗ്രഹണത്തിൽ ആശയക്കുഴപ്പത്തിന്റെ വൃത്തം ഉപയോഗിച്ച് ചിത്രങ്ങളുടെ ഡെപ്ത് ഓഫ് ഫീൽഡ്(ചിത്രത്തിന്റെ ഏതു ഭാഗത്തിനാണ് വ്യക്തതയുള്ളത്) കണക്കാക്കുന്നു. ലെൻസുകൾക്ക് അത്യുത്തമമായി ചിത്രം ഉണ്ടാക്കാൻ സാധ്യമല്ല, അതുമൂലം പരമാവധി വ്യക്തതയിലും ഒരു ബിന്ദു ചിത്രീകരിക്കപ്പെടുന്നത് ഒരു ചെറിയ വൃത്തം ആയിട്ടായിരിക്കും. ഇങ്ങനെ ഒരു ലെൻസ് ഉണ്ടാക്കുന്ന ഏറ്റവും ചെറിയ വൃത്തത്തിനെ **ഏറ്റവും കുറഞ്ഞ ആശയക്കുഴപ്പത്തിന്റെ വൃത്തം** എന്നു പറയുന്നു.

## ഉപയോഗങ്ങൾ
രണ്ട് പ്രധാന ഉപയോഗങ്ങൾ
* ഒരു ബിന്ദുവുമായി ഒത്തുനോക്കുമ്പോൾ തിരിച്ചറിയാൻ വയ്യാത്തതും എന്നാൽ ബിന്ദു അല്ലാതെ അവ്യക്ത വൃത്തം ആയിരിക്കുകയും ചെയ്യുന്ന വൃത്തങ്ങളിൽ ഏറ്റവും വലുതിനെ വിവക്ഷിക്കാൻ ഉപയോഗിക്കുന്നു. ഒരു ലെൻസിന് ഒരു നിശ്ചിത അകലത്തിലുള്ള വസ്തുക്കൾ മാത്രമേ വ്യക്തമായി ചിത്രീകരിക്കാൻ സാധിക്കൂ. മറ്റുള്ള അകലങ്ങളിൽ ഉള്ള വസ്തുക്കൾ ഒക്കെ അവ്യക്തമായിരിക്കും. അങ്ങനെ അവ്യക്തമായ വസ്തുക്കളിലെ ബിന്ദുക്കൾ അവ്യക്ത വൃത്തങ്ങളായാണ് ചിത്രീകരിക്കപ്പെടുന്നത്. അവസാന അച്ചടിയിൽ/ചിത്രീകരണത്തിൽ അനുവദനീയമായ വ്യക്തതക്കുള്ള മാനദണ്ഡം അവ്യക്തവൃത്തങ്ങൾ ബിന്ദുക്കളിൽ നിന്ന് തിരിച്ചറിയാൻ വയ്യാത്തവയാവണം എന്നാണ്.
* ഒരു ലെൻസ് അതിന്റെ പരമാവധി വ്യക്തതയിൽ ചിത്രീകരിക്കുന്ന ബിന്ദു/അവ്യക്തവൃത്തം വിവക്ഷിക്കാൻ ഉപയോഗിക്കുന്നു.
## ആശയക്കുഴപ്പത്തിന്റെ വൃത്തങ്ങൾ ഛായാഗ്രഹണ സെൻസറുകളിൽ
റൺ ബേബി റൺ

ജോഷി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***റൺ ബേബി റൺ***. മോഹൻലാൽ, അമല പോൾ എന്നിവരാണ് ഈ ചിത്രത്തിലെ പ്രധാനവേഷങ്ങളിൽ അഭിനയിച്ചിരിക്കുന്നത്. സച്ചി ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* മോഹൻലാൽ – വേണു
* അമല പോൾ – രേണുക
* ബിജു മേനോൻ – ഋഷികേശ്
* ഷമ്മി തിലകൻ – ഡി.വൈ.എസ്.പി. ബെന്നി
* സായി കുമാർ – ഭരതൻ പിള്ള
* സിദ്ദിഖ് – രാജൻ കർത്ത
* കൃഷ്ണകുമാർ – വിജയകുമാർ
* വിജയരാഘവൻ – എസ്.പി. സോമരാജൻ
* മിഥുൻ രമേശ് – അഡ്വ. മണിലാൽ
* അപർണ്ണ നായർ – ഇന്ദു പണിക്കർ
* അനിൽ മുരളി – സുഗുണൻ
* അനൂപ് ചന്ദ്രൻ
* ശിവജി ഗുരുവായൂർ – മന്ത്രി കുഞ്ഞുമൊയ്ദീൻ
* അമീർ
* ബിജു പപ്പൻ
* ബാജു ജോസ്

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''റൺ ബേബി റൺ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
വർഗ്ഗം:രതീഷ് വേഗ ഈണം നൽകിയ ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
കിറിഗാമി

കടലാസ് മുറിച്ച് രുപങ്ങളുണ്ടാക്കുന്ന കലയാണു **കിറിഗാമി**. മുറിക്കുക എന്നർത്ഥമുള്ള ജാപ്പനീസ് പദമായ "കാറു", കടലാസ്സ്‌ എന്നർത്ഥമുള്ള  ജാപ്പനീസ് പദമായ "കാമി" ഇവ ചേർന്നാണ് കിറിഗാമി എന്ന വാക്കുണ്ടായിരിക്കുന്നത്. ഒറിഗാമിയിൽ കടലാസ് മുറിക്കുകയോ പശ ഉപയോഗിക്കുകയോ ഇല്ല. എന്നാൽ കിറിഗാമിയിൽ കടലാസ്സിനെ വിവിധ രീതിയിൽ മടക്കിയിട്ട്‌ പ്രത്യേക രീതികളിൽ മുറിക്കുകയും മടക്ക് നിവർത്തുകയും ആണ് ചെയ്യുന്നത്.

## പുറംകണ്ണികൾ

*The site of Kirigami in Russian and in English
*Kirigami model of Durban stadium
*Kirigami of Italian monuments
*gallery from Italy

വർഗ്ഗം:കടലാസുകൊണ്ടുള്ള കലാരൂപങ്ങൾ
മോപ്പസാങ്ങ്

ചെറുകഥാ സാഹിത്യത്തിന്റെ പിതാവായും മികച്ച പ്രയോക്താക്കളിലൊരാളായും കരുതപ്പെടുന്ന ഫ്രഞ്ച് സാഹിത്യകാരനാണ് **ഗേയ് ദി മോപ്പസാങ്ങ്** (Guy de Mauppasant). പത്തൊൻപതാം നൂറ്റാണ്ടിന്റെ രണ്ടാം പകുതിയിൽ പാശ്ചാത്യസാഹിത്യത്തിൽ നിറഞ്ഞു നിന്ന മോപ്പസാങ്ങിന്റെ കഥാശൈലിയുടെ സ്വാധീനം ലോകത്തെ മിക്ക ഭാഷകളിലുമുണ്ട്. നോർമൻ കാർഷിക ജീവിതവും ഫ്രാൻസും പ്രഷ്യയും തമ്മിലുണ്ടായ യുദ്ധവും ഫ്രാൻസിലെ ബൂർഷ്വാ വർഗ്ഗത്തിന്റെ ജീവിതവും ആധാരമാക്കി മോപ്പസാങ്ങ് എഴുതിയ ചെറുകഥകളും നോവലുകളും വിശ്വവ്യാപകമായ ജനപ്രീതി നേടിയവയാണ്. മുന്നൂറോളം ചെറുകഥകളും ആറു നോവലുകളും മൂന്ന് സഞ്ചാരസാഹിത്യ കൃതികളും അദ്ദേഹം രചിച്ചിട്ടുണ്ട്. ബൂൾ ദെ സൂഫ് എന്ന ചെറുകഥയാണ് ആണ് ഇദ്ദേഹത്തിന്റെ ഏറ്റവും മികച്ച രചനയായി കണക്കാക്കപ്പെടുന്നത്. 

## ആദ്യകാല ജീവിതം
ഫ്രാൻസിന്റെ വടക്കു പടിഞ്ഞാറൻ മേഖലയിലെ നോർമണ്ഡിയിലുള്ള ദിയെപ്പ് എന്ന തുറമുഖ നഗരത്തിൽ 1850-ൽ മോപ്പസാങ്ങ് ജനിച്ചു. മോപ്പസാങ്ങിനു 11 വയസ്സുള്ളപ്പോൾ അച്ഛനമ്മമാർ വിവാഹബന്ധം വേർപെടുത്തി. നോർമണ്ഡിയിൽ അമ്മയോടൊപ്പമാണ് മോപ്പസാങ്ങ് വളർന്നത്. 1869-ൽ നിയമപഠനത്തിനായി പാരീസിൽ എത്തിയ മോപ്പസാങ്ങ് അടുത്ത വർഷം ഫ്രാങ്കോ-പ്രഷ്യൻ യുദ്ധത്തിൽ പങ്കെടുക്കുവാനായി പട്ടാളത്തിൽ ചേർന്നു. 

## സാഹിത്യത്തിലേയ്ക്ക്
യുദ്ധാനന്തരം പാരീസിലെത്തിയ മോപ്പസാങ്ങ് പ്രശസ്ത നോവലിസ്റ്റായ ഗുസ്താവ് ഫ്ലോബേറിന്റെ നേതൃത്വത്തിലുള്ള സാഹിത്യവൃത്തത്തിലേയ്ക്ക്  ആകർഷിക്കപ്പെട്ടു. ഫ്ലോബേറിന്റെ രചനകളിൽ നിന്നാണ് മോപ്പസാങ്ങ് കഥയെഴുത്തിന്റെ കൗശലങ്ങൾ പഠിച്ചത്. ഒടുവിൽ അക്കാര്യത്തിൽ ഫ്ലോബേറീനെ കവച്ചുവെക്കുകയും ചെയ്തു. ലളിതവും ഹാസ്യാത്മകവുമായിരുന്നു മോപ്പസാങ്ങിന്റെ ശൈലി. 1872 മുതൽ 1880 വരെ അദ്ദേഹം സർക്കാർ സർവീസിൽ ജോലി ചെയ്തു. ആദ്യം സമുദ്രയാന വകുപ്പിലും പിന്നീട് വിദ്യാഭ്യാസവകുപ്പിലും. അദ്ദേഹം ഏറ്റവും വെറുത്തിരുന്ന കാര്യങ്ങളിലൊന്ന് ജോലിക്ക് പോക്കായിരുന്നു. 1880-ൽ ആദ്യത്തെ കഥയുമായി മോപ്പസാങ്ങ് ഫ്രഞ്ച് സാഹിത്യലോകത്തെ അമ്പരപ്പിച്ചു. പ്രഷ്യയുമായുള്ള യുദ്ധത്തെ അടിസ്ഥാനമാക്കിയുള്ള "ബാൾ ഓഫ് ഫാറ്റ്" ആയിരുന്നു ആദ്യത്തെ കഥ. 1939-ൽ ഈ കഥയെ അടിസ്ഥാനമാക്കി അമേരിക്കൻ സംവിധായകനായ ജോൺ ഫോർഡ് "സ്റ്റേജ് കോച്ച്" എന്ന ചലച്ചിത്രമെടുത്തിട്ടുണ്ട്. ആദ്യത്തെ കഥയുടെ വിജയത്തോടെ മോപ്പസാങ്ങ് തുടർച്ചയായി എഴുതാൻ തുടങ്ങി.

## അവലംബം
 

വർഗ്ഗം:ഫ്രഞ്ച് ചെറുകഥാകൃത്തുകൾ
വർഗ്ഗം:ഫ്രഞ്ച് നോവലെഴുത്തുകാർ
കണ്ടമംഗലം രാജരാജേശ്വരി ക്ഷേത്രം

ലഘുചിത്രം|കണ്ടമംഗലം ക്ഷേത്രം

കേരള സംസ്ഥാനത്ത് , ആലപ്പുഴ ജില്ലയിൽ ചേർത്തല കണ്ട മംഗലത്ത് സ്ഥിതി ചെയ്യുന്ന ക്ഷേത്രമാണ് ആറാട്ടുകുളം ശക്തി വിനായക ക്ഷേത്രം. ശ്രീനാരായണഗുരുദേവൻ കണ്ടാൽ മംഗളം വിശേഷിപ്പിച്ച കണ്ടമംഗലം രാജരാജേശ്വരി ക്ഷേത്രസമുച്ചയത്തിന്റെ പ്രധാനഭാഗമാണ് ശക്തി വിനായകക്ഷേത്രം.  കണ്ടമംഗലം രാജരാജേശ്വരി ദേവിയുടെ ആറാട്ട് കുളത്തിൽ, മണ്ണിനടിയിൽ നിന്ന് ലഭിച്ച നൂറ്റാണ്ടുകൾ പഴക്കമുള്ള അത്ഭുത ഗണേശ വിഗ്രഹമാണ് ഇവിടെ പ്രതിഷ്ഠിക്കപ്പെടുന്നത്. നാനാജാതി മതസ്ഥരുടെ ആത്മീയ അഭയ കേന്ദ്രമാണ് ശക്തി വിനായകക്ഷേത്രം.പൂർണ്ണമായും കൃഷ്ണശിലയിൽ തീർത്ത ക്ഷേത്രത്തിൽ , പ്രതിഷ്ഠാദിന സമ്മേളനത്തിൽ ഏകദേശം ഒരു ലക്ഷം പേർ പങ്കെടുക്കും 

ആലപ്പുഴ ജില്ലയിലെ പ്രധാന ക്ഷേത്രങ്ങളിൽ ഒന്നാണ് **കണ്ടമംഗലം രാജരാജേശ്വരി ക്ഷേത്രം**.  ചേർത്തല താലൂക്കിൽ ചേർത്തല-എറണാകുളം ദേശിയപാതയിലെ തങ്കി കവലയിൽ നിന്നും ഒരു കിലോമീറ്റർ പടിഞ്ഞാറ് മാറിയാണ് ക്ഷേത്രം സ്ഥിതി ചെയ്യുന്നത്. പ്രധാന പ്രതിഷ്ഠ രാജരാജേശ്വരിയാണ്. മഹാകാളി, മഹാലക്ഷ്മി, മഹാസരസ്വതി, ദുർഗ്ഗ, പാർവതി തുടങ്ങിയ പരാശക്തിയുടെ അഞ്ചു പ്രധാന ഭാവങ്ങൾ ഒത്തിണങ്ങിയ ഭഗവതിയാണ് രാജരാജേശ്വരി. സർവേശ്വരിയായ ആദിപരാശക്തി തന്നെയാണ് ഇത്.

## ചിത്രശാല

File:Kandamangalam temple 09.jpg|ക്ഷേത്രം
File:Kandamangalam temple pond.jpg|ക്ഷേത്രക്കുളം
File:Kandamangalam temple - Gurumandapam.jpg|ഗുരുമണ്ഡപം
File:Kandamangalam temple nakshathrakkavu.jpg|നക്ഷത്രക്കാവ്


## അവലംബം
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
മൊൻമത്പീഡിയ

സ്വതന്ത്രവിജ്ഞാനകോശമായ വിക്കിപീഡിയെയും ദക്ഷിണ വെയിൽസിലെ മൊൻമത് പട്ടണത്തെയും ബന്ധിപ്പിക്കുന്ന സംയുക്ത സംരംഭമാണ് **മൊൻമത്പീഡിയ** (Monmouthpedia).

ഈ സംരംഭം ക്യു.ആർ. പീഡിയ ക്യു.ആർ. കോഡുകൾ ഉപയോഗിച്ച് സ്മാർട്ട്ഫോണുകൾ മുഖേനെ വിവിധ ഭാഷകളിൽ പ്രധാന സ്ഥലങ്ങൾ, ജീവിതരീതി, സസ്യ-മൃഗജാലങ്ങൾ തുടങ്ങി മൊൻമത്തുമായി ബന്ധപ്പെട്ട വിക്കിപീഡിയ ലേഖനങ്ങൾ ലഭ്യമാക്കുന്നു. 2012 മേയ് 19-ന് ഔദ്യോഗികമായി തുടക്കമിട്ട മൊൻമത്പീഡിയ, മൊൻമത്തിനെ ലോകത്തിലെ 'ആദ്യ വിക്കിപീഡിയ പട്ടണം' എന്ന വിശേഷണത്തിനർഹമാക്കി.

## അവലംബം

വർഗ്ഗം:വേൽസ്
വർഗ്ഗം:വിക്കിപീഡിയ
കല്ലൂപ്പാറ

കേരളത്തിലെ പത്തനംതിട്ട ജില്ലയിൽ കല്ലൂപ്പാറ ഗ്രാമപഞ്ചായത്തിലെ ഗ്രാമമാണ് **കല്ലൂപ്പാറ**. കല്ലൂപ്പാറ വലിയപള്ളിയും ദേവീക്ഷേത്രവും അടുത്തടുത്തായി സ്ഥിതി ചെയ്യുന്നു.2001 സെൻസസ് പ്രകാരം 17,719 ആണ് കല്ലൂപ്പാറയിലെ ജനസംഖ്യ.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഫുക്കുഓക്ക

ജപ്പാനിലെ ക്യൂഷൂ ദ്വീപിൽ സ്ഥിതി ചെയ്യുന്ന ഫുക്കുഓക്ക പ്രിഫെക്ച്ചറിന്റെ തലസ്ഥാനമാണ് . ക്യൂഷുവിലെ ഏറ്റവും വലിയ നഗരമായ ഫുക്കുഓക്ക 2011 ജൂണിലെ കണക്കു പ്രകാരം ജപ്പാനിലെ ഏഴാമത്തെ ജനവാസമേറിയ നഗരവും കിങ്കി പ്രദേശത്തിനു പടിഞ്ഞാറുള്ള ഏറ്റവും ജനവാസമേറിയ നഗരവുമാണ്. നാഗരികതയും പച്ചപ്രദേശങ്ങളും ഇടകലർന്ന ഇവിടം ലോകത്തെ ഏറ്റവും ജീവിക്കാനനുയോജ്യമായ നഗരങ്ങളിൽ പന്ത്രണ്ടാമത്തെ നഗരമായി മോണോക്കിൾ മാസിക തിരഞ്ഞെടുത്തു.

## വാർഡുകൾ

## കാലാവസ്ഥ




## അന്താരാഷ്ട്ര ബന്ധങ്ങൾ
ഫുക്കുഓക്കയ്ക്ക് ഏഴ് സഹോദര നഗരങ്ങളുണ്ട്.

* അറ്റ്ലാന്റ (ജോർജിയ), അമേരിക്കൻ ഐക്യനാടുകൾ
* ഓക്ക്‌ലാൻഡ്, ന്യൂസിലാൻഡ്
* ബോർഡ്യോ, ഫ്രാൻസ് (1982)
* ബൂസാൻ, ദക്ഷിണ കൊറിയ
* ഗ്വാങ്ഷോ, ചൈന (1979)
* ഇപൊ, മലേഷ്യ
* ഓക്‌ലൻഡ് (കാലിഫോർണിയ), അമേരിക്കൻ ഐക്യനാടുകൾ

ഫുക്കുഓക്ക നഗരം 1994ൽ ഏഷ്യാ-പസിഫിക്ക് നഗര ഉച്ചകോടി നടത്തി. ഇതിൽ 26 ഏഷ്യാ-പസിഫിക്ക് നഗരങ്ങൾ പങ്കെടുത്തു.

## അവലംബം


## പുറത്തേയ്ക്കുള്ള കണ്ണികൾ

*  
* Official Tourism Site of Fukuoka city
* Fukuoka City page of Fukuoka Tourism Association website 
* ഫുക്കുഓക്ക ഇന്ന്
* 

വർഗ്ഗം:ജപ്പാനിലെ നഗരങ്ങൾ
വൃഷണവീക്കം

വൃഷണങ്ങളുടെ ഏറ്റവും അകത്തുള്ള പുറന്തോടായ ട്യൂണിക്ക വജൈനാലിസിൽ തെളിഞ്ഞ ദ്രവം അടിഞ്ഞുകൂടുന്നതിനെയാണ് വൃഷണവീക്കം അഥവാ ഹൈഡ്രോസീൽ എന്ന് പറയുന്നത്. പ്രാഥമിക ഹൈഡ്രോസീൽ എന്നത് ട്യൂണിക്ക വജൈനാലിസിന്റെ രണ്ട് പാളികൾ തമ്മിലുള്ള വിടവിൽ ഉള്ള ദ്രവത്തെ ആഗിരണം ചെയ്യപ്പെടുന്നതിലുള്ള തകരാറ് കൊണ്ടാണുണ്ടാവുന്നത്. ദ്വിതീയ ഹൈഡ്രോസീൽ വൃഷണങ്ങളിൽ ഉണ്ടാവുന്ന വീക്കം കൊണ്ടോ ക്യാൻസർ മൂലമോ ഉണ്ടാവാം.

വൃഷണവീക്കം ഒരു വൃഷണത്തിനു മാത്രമായോ അതോ രണ്ട് വൃഷണങ്ങൾക്കുമായോ വരാം. വൃഷണം വീങ്ങിയെന്നാൽ അത് രോഗത്തിന്റെയോ, പുറമെ നിന്നുള്ള ആഘാതത്തിന്റെയോ, ക്യാൻസറിന്റെയോ ലക്ഷണമാവാം. ഗർഭാവസ്ഥയിൽ പെരിടൊണിയത്തിന്റെ ഒരു സഞ്ചിയിൽ ഉള്ളടക്കം ചെയ്യപ്പെട്ട വൃഷണങ്ങൾ ഇൻഗ്വൈനൽ നാളിയിലൂടെ താഴേക്കിറങ്ങുകയും, വൃഷണസഞ്ചിയിൽ (scrotum) എത്തിച്ചെരുകയും ചെയ്യുന്നു. ഈ പെരിടോണിയത്തിനെ സഞ്ചിയെ പ്രൊസസസ് വജൈനാലിസ് എന്ന് വിളിക്കുന്നു. പ്രൊസസസ് വജൈനാലിസും വയറ്റിലെ പെരിടോണിയവും തമ്മിൽ ഉള്ള സമ്പർക്കം ഗർഭാവസ്ഥയിൽ തന്നെ കാലക്രമേണ അറ്റുപോകുകയാണ് പതിവ്. ഈ പ്രക്രിയ നടക്കാത്തവരിൽ ജനനസമയത്തു തന്നെ ഹൈഡ്രോസീൽ കണ്ടുവരുന്നു.

വൃഷണവീക്കം ശസ്ത്രക്രിയയിലൂടെ സുഖപ്പെടുത്താവുന്നതാണ്. സ്ക്ലീറോതെറപ്പി ഹൈഡ്രോസീലിനുള്ള മറ്റൊരു ചികിത്സാവിധിയാണ്.

## അവലംബം

വർഗ്ഗം:രോഗങ്ങൾ
പാമ്പുംകൊല്ലി

**പാമ്പുംകൊല്ലി, കാട്ടുമൽപ്പൊരി**, **വനസർപ്പഗന്ധ** എന്നെല്ലാം അറിയപ്പെടുന്ന ഈ ചെടിയുടെ ശാസ്ത്രീയ നാമം *Rauvolfia tetraphylla*  എന്നാണ്‌. 60 സെന്റിമീറ്റർ വരെ ഉയരം വയ്ക്കുന്ന ഒരു ചെറിയ കുറ്റിച്ചെടിയാണിത്‌. അമേരിക്കൻ മധ്യരേഖാപ്രദേശമാണിതിന്റെ സ്വദേശം. അലങ്കാരച്ചെടിയായും ഔഷധാവശ്യങ്ങൾക്കും ഇപ്പോൾ എല്ലായിടത്തുംതന്നെ വളർത്തിവരുന്നു. വേരും ഇലയും ഔഷധമായി ഉപയോഗിക്കുന്നു. **സ്റ്റിൽ ട്രീ** അല്ലെങ്കിൽ **ഡെവിൾ പെപ്പർ** എന്നും ഇതറിയപ്പെടുന്നു. സംസ്കൃതത്തിൽ വനസർപ്പഗന്ധ, സർപ്പനാശിനി എന്ന് അറിയപ്പെടുന്നു.

ഇലകൾ ചുഴികളായി, ഇടത്തരം മുതൽ കടും പച്ച നിറത്തിൽ, ഓരോ മുട്ടിലും 4 അസമമായ വലിപ്പമുള്ള ഇലകളുടെ കൂട്ടങ്ങളായി കാണപ്പെടുന്നു. വേനൽക്കാലത്തിന്റെ അവസാനം മുതൽ ശരത്കാലത്തിന്റെ തുടക്കത്തിൽ വളരെ ചെറുതും വെളുത്തതുമായ പൂക്കൾ പ്രത്യക്ഷപ്പെടും. 5 മില്ലീമീറ്റർ വരെ നീളമുള്ള പൂക്കൾ, 3.7 മില്ലീമീറ്റർ നീളമുള്ള പൂങ്കുഴൽ. തിളക്കമുള്ള ചുവന്ന സരസഫലങ്ങൾ രൂപം കൊള്ളുന്നു, അവ പാകമാകുമ്പോൾ കറുത്തതായി മാറുന്നു, വലിയ കുരുമുളക് മണികൾ പോലെ കാണപ്പെടുന്നു.
## ഔഷധഗുണം
കാട്ടുമൽപ്പൊരിക്ക് ഉയർന്ന രക്തസമ്മർദ്ദം, പാമ്പുകടി, പനി, മലേറിയ, ചർമ്മരോഗങ്ങൾ, മാനസിക വൈകല്യങ്ങൾ എന്നിവയ്ക്കുള്ള പ്രതിവിധികൾ ഉൾപ്പെടെ  വൈവിധ്യമാർന്ന പരമ്പരാഗത ഉപയോഗങ്ങളുണ്ട്. ഈ സസ്യത്തിൽ റെസർപൈൻ, യോഹിംബിൻ, അജ്മാലിൻ തുടങ്ങിയ പ്രധാന ആൽക്കലോയിഡുകൾ അടങ്ങിയിട്ടുണ്ട്, ഇവ അവയുടെ ആന്റിഹൈപ്പർടെൻസിവ്, സെഡേറ്റീവ് ഗുണങ്ങൾക്കായി ഉപയോഗിക്കുന്നു. എന്നിരുന്നാലും അനുബന്ധ ഇനങ്ങളിൽ നിന്നുള്ള ചില ഒറ്റപ്പെട്ട ആൽക്കലോയിഡുകൾക്ക് ഗുരുതരമായ പാർശ്വഫലങ്ങൾ ഉണ്ട്. ആന്റിമൈക്രോബയൽ, ആന്റിഓക്‌സിഡന്റ്, ആന്റി-ഇൻഫ്ലമേറ്ററി, സൈറ്റോടോക്സിക് പ്രവർത്തനം ഫാർമക്കോളജിക്കൽ പഠനങ്ങൾ സ്ഥിരീകരിച്ചിട്ടുണ്ട്.
ഈ ചെടിയിൽ ധാരാളം വെളുത്ത കറ അടങ്ങിയിരിക്കുന്നു. പ്രാദേശിക ഔഷധ ഉപയോഗത്തിനും ചായങ്ങളുടെയും മഷിയുടെയും ഉറവിടമായും ഈ ചെടി പലപ്പോഴും കാട്ടിൽ നിന്ന് ശേഖരിക്കുന്നു. ഇന്ത്യ, ചൈന, വിയറ്റ്നാം എന്നിവിടങ്ങളിൽ ഇത് അവതരിപ്പിച്ചിട്ടുണ്ട്, അവിടെ ഔഷധ ഉപയോഗത്തിൽ സർപ്പഗന്ധക്ക് പകരമായി ഇത് പരീക്ഷണാത്മകമായി കൃഷി ചെയ്തിട്ടുണ്ട്. അലോപ്പതി വൈദ്യത്തിൽ ഉപയോഗിക്കുന്ന ആൽക്കലോയിഡ് റെസർപൈനിന്റെ വാണിജ്യ സ്രോതസ്സായാണ് ഇത് വളർത്തുന്നത്.

## ചിത്രശാല

File:Rauvolfia tetraphylla-devil-pepper- uploads by vijayan rajapuram 01.jpg
File:Rauvolfia tetraphylla-devil-pepper- uploads by vijayan rajapuram 05.jpg
Flower and fruits of Rauvolfia tetraphylla at Jagadishpur Hat.jpg
File:Rauvolfia tetraphylla-devil-pepper- uploads by vijayan rajapuram 10.jpg
File:Rauvolfia tetraphylla-devil-pepper- uploads by vijayan rajapuram 08.jpg
A tiny white flower of Rauvolfia tetraphylla.jpg
Rauvolfia tetraphylla 1523.jpg
Cigaritis vulcanus - Common silverline at Nilambur - vinnila2k24 (18).jpg
Four-leaved Devil Pepper (2465036782).jpg
Fruits of devil-pepper (Rauvolfia tetraphylla) in West Bengal.jpg
Rauvolfia tetraphylla 6.jpg
Rauvolfia tetraphylla kz05.jpg
Rauvolfia tetraphylla-2-bsi-yercaud-salem-India.jpg
Rauvolfia tetraphylla 5.jpg


## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:മദ്ധ്യ അമേരിക്കയിലെ സസ്യജാലം
വർഗ്ഗം:മെക്സിക്കോയിലെ സസ്യജാലം
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം
കാരച്ചുള്ളി

അഞ്ചുമീറ്റർ വരെ ഉയരം വയ്ക്കുന്ന നിറയെ മുള്ളുകളുള്ള ഒരു ഔഷധസസ്യമാണ്‌ **കാരച്ചുള്ളി**. (ശാസ്ത്രീയ നാമം: *Catunaregam spinosa.*). ഇതിന് **മലങ്കാര, കരളിക്കായ, കാട്ടുനരന്ന** എന്നീ പേരുകൾ കൂടി ഉണ്ട്. കാപ്പി കുടുംബമായ റുബിയേസീ സസ്യകുടുംബത്തിലെ ഇക്സൊറോയിഡീ ഉപകുടുംബത്തിലാണ് ഇവ ഉൾപ്പെടുന്നത്. ആയുർവേദത്തിലെ പഞ്ചകർമങ്ങളിൽ ആദ്യത്തേതായ വമനത്തിന് ഉപയോഗിക്കുന്ന മരുന്നുകളിൽ പ്രധാനമാണ് മലങ്കാരയുടെ കായ.

ഉറപ്പുള്ള മുള്ളുകളുള്ള ഒരു ചെറുമരമാണിത്. വെളുത്ത നിറത്തിൽ വിരിയുന്ന പൂവുകൾ പിന്നീട് ഇളം മഞ്ഞനിറമാകുന്നു. മിനുസമുള്ള കായക്കുള്ളിലെ ദശയിൽ നിരവധി വിത്തുകൾ കാണാം.

## മറ്റു ഭാഷകളിലെ പേരുകൾ
Mountain Pomegranate, Spiny Randia, False guava, Thorny Bone-apple, Common emetic nut • Hindi: मैनफल Mainphal • Marathi: घेला Ghela, Khajkanda • Tamil: Madkarai • Malayalam: Karacchulli • Telugu: Marrga • Kannada: Kaarekaayi-gida • Oriya: Patova • Sanskrit: Madanah 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## ചിത്രശാല

പ്രമാണം:കാരച്ചുള്ളി പൂമൊട്ടുകളും വിവിധ പ്രായത്തിലുള്ള പൂക്കളും Catunaregam spinosa, നീലിയാർ കോട്ടം.jpg|പൂമൊട്ടുകളും വിവിധ പ്രായത്തിലുള്ള പൂക്കളും, നീലിയാർ കോട്ടത്തുനിന്ന്


## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വാതക്കൊടി

ഒരിനം വള്ളിച്ചെടിയാണ് **വാതക്കൊടി** . എരിവള്ളി, കരുപ്പക്കൊടി, കുരുപ്പക്കൊടി, കുറുപ്പക്കൊടി, തലവേദനവള്ളി, പൊഴന്തലച്ചി, വാതംകൊല്ലി എന്നെല്ലാം പേരുകളുണ്ട്. കിഴങ്ങുകളാവുന്ന വേരുകൾ. ഒരു ഔഷധസസ്യമാണിത്. അണലി കടിച്ചാലുണ്ടാവുന്ന നീര് മാറ്റാൻ ഇതിന്റെ വേര് ഉപയോഗിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* വിവരണം
* 
* 

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:വിഷസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ക്ലേമാറ്റിസ്
വർഗ്ഗം:കേരളത്തിലെ സസ്യജാലം
വീമ്പ്

ഇലപൊഴിക്കുന്ന ഒരിനം ചെറുമരമാണ് **വീമ്പ്** . കേരളത്തിലെ ഇലപൊഴിയും വനങ്ങളിലും ഉഷ്ണമേഖലാപ്രദേശങ്ങളിലെ വിവൃതവനങ്ങളിലും ഇവ കാണപ്പെടുന്നു. ഇന്ത്യ കൂടാതെ ശ്രീലങ്ക, നേപ്പാൾ, പാകിസ്താൻ, മ്യാന്മർ, തായ്‌ലന്റ്, വിയറ്റ്നാം എന്നിവിടങ്ങളിലും ഇവ കാണപ്പെടുന്നുണ്ട്. കാട്ടാവണക്ക്, വെള്ളടച്ചി എന്നെല്ലാം പേരുണ്ട്.

## വിവരണം
ഇരുപതു മീറ്റർ വരെ ഉയരത്തിൽ വളരുന്ന വീമ്പ് ഒന്നിച്ച് ഇലപൊഴിക്കുന്നു. വളരെ പെട്ടെന്നു വളരുന്ന ഇവയ്ക്ക് അതിശൈത്യം ഉൾക്കൊള്ളാനാവില്ല. ഇവയുടെ ചെറു ശാഖകൾ രോമാവൃതമാണ്. മരത്തിന്റെ തൊലിക്ക് വെള്ള കലർന്ന ഇളംകറുപ്പ് നിറമാണ്. ഇലകൾ ഏകാന്തരമായി വിന്യസിച്ചിരിക്കുന്നു. ഇലകൾക്ക് 8 മുതൽ 13 സെന്റീമീറ്റർ വരെ നീളവും അത്ത തന്നെ വീതിയും കാണപ്പെടുന്നു. ഇലയുടെ അടിവശം രോമാവൃതമാണ്. മഴക്കാലം അവസാനിക്കുമ്പോൾ സസ്യം പുഷ്പിക്കുന്നു. ചുവപ്പു കലർന്ന വെള്ള പൂക്കൾ ശാഖാഗ്രങ്ങളിൽ കൂട്ടമായി കാണുന്നു. ഇവയ്ക്ക് ദളങ്ങളും ബാഹ്യദളങ്ങളും ഉണ്ട്. രണ്ടു മുതൽ മൂന്നു മാസത്തിനുള്ളിൽ ഫലം മൂപ്പെത്തുന്നു. വിത്തിനു ജീവനക്ഷമത കുറവായതിനാൽ സ്വാഭാവിക വളരെ കുറവാണ്. തടിക്കു ഭാരമുണ്ടെങ്കിലും മികച്ചതല്ലാത്തതിനാൽ തീപ്പെട്ടി, കളിപ്പാട്ടം, പായ്ക്കിങ് പെട്ടി നിർമ്മാണം എന്നിവയ്ക്കായി ഉപയോഗിക്കുന്നു. 

## മറ്റു ഭാഷകളിലെ പേരുകൾ
Common name: Kydia • Hindi: bharanga, bhoti, illya, potari, pula, पुलिया pulia • Marathi: रान भेंडी ranbhendi, वरंग warang • Tamil: Bendi, பூலா pula, vattakannu, vendai • Malayalam: കാട്ടാവണക്ക് വെളളടച്ചി kaattaavanakk velalatacci, വീമ്പ് viimp, vellachadachi, velukku • Telugu: bolka, eruku tada, konda-podari, konda patti, pacha botuku, పోతరి potari • Kannada: ಬೆಮ್ದೆ bende, benda, bendi • Bengali: পোলা Pola • Oriya: Bankopasia • Urdu: Kapasia • Assamese: পিছোলা Pichhola, কুকুহা Kukuha • Gujarati: Motihirwani • Konkani: वारंग warang • Manipuri: খাবী Khabi • Sikkimese: Kubinde 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

* Plants of the Coast of Coromandel 3:11, 12, t. 215.  1811 ("1819")

## പുറത്തേക്കുള്ള കണ്ണികൾ
* ഫ്ലിക്കറിൽ നിന്നും ചിത്രം
* http://opendata.keystone-foundation.org/kydia-calycina-roxb

വർഗ്ഗം:വൃക്ഷങ്ങൾ
വർഗ്ഗം:മാൽവേസീ
വൈഡ്

ക്രിക്കറ്റിൽ ബാറ്റ്സ്മാന് ബാറ്റുകൊണ്ട് എത്തിപ്പിടിക്കാൻ കഴിയാത്ത പന്തുകളെ **വൈഡ്** എന്ന് വിവക്ഷിക്കാം. വിക്കറ്റിന്റെ ഇരുവശങ്ങളിലും അനുവദിക്കപ്പെട്ട പരിധിക്ക് പുറത്തുപോകുന്ന പന്തുകളെ അമ്പയർ **വൈഡ്** എന്ന് വിധിക്കുന്നു. വൈഡുകളെ *അധിക റണ്ണുകൾ* അഥവാ *എക്സ്ട്രാകൾ* എന്ന ഗണത്തിലാണ് പെടുത്തുന്നത്. വൈഡുകൾക്ക് ഒരു റൺ വീതമാണ് അധികമായി നൽകുന്നത്, കൂടാതെ ഒരു പന്ത് അധികമായി എറിയുകയും വേണം. വൈഡുകൾ പൊതുവേ ബൗളറിന്റെ പിഴവായാണ് വിലയിരുത്തുന്നത്.
## വൈഡിഷ് മിഡ് വിക്കറ്റ് (ഫീൽഡിങ്ങ് പൊസിഷൻ)
ലെഗ് സൈഡിൽ മിഡ്-വിക്കറ്റിനും ലോങ്-ഓണിനും ഇടയിലുള്ള പ്രദേശമാണ് **വൈഡിഷ് മിഡ് വിക്കറ്റ്**.

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ
നോ ബോൾ

ക്രിക്കറ്റ് നിയമപ്രകാരം അസാധുവായ പന്തെറിയലാണ് **നോ ബോൾ**. താഴെപ്പറയുന്ന കാരണങ്ങളാൽ ഒരു പന്തേറിനെ *നോ ബോൾ* എന്ന് വിധിക്കാം;
* ബൗളിങ് ക്രീസ്, പോപ്പിങ് ക്രീസ് എന്നിവിടങ്ങളിൽ അനുവദനീയമല്ലാത്ത രീതിയിൽ ബൗളറുടെ കാൽപ്പാദം സ്പർശിക്കുക.
* ഫീൽഡ് വിന്യാസത്തിലെ നിലവിലുള്ള നിയമങ്ങൾ തെറ്റിച്ചുകൊണ്ട് ബൗൾ ചെയ്യുക.
* നിയമാനുസൃതമല്ലാത്ത ബൗളിങ് ആക്ഷൻ.
* ബൗളർ എറിഞ്ഞ പന്ത് ബാറ്റ്സ്മാന്റെ സമീപത്ത് എത്തുന്നതിനുമുൻപ് രണ്ടിലേറെ തവണ നിലത്ത് കുത്തി ഉയരുക
* അപകടകരമായ രീതിയിൽ ബൗൾ ചെയ്യുക (ഉദാഹരണം:ബീമർ)
* ബാറ്റ്സ്മാൻ പന്ത് അടിക്കാൻ ശ്രമിക്കുകയോ, പന്ത് സ്റ്റമ്പ് കടന്ന് പിന്നിലേക്ക് പോവുകയോ ചെയ്യുന്നതിനുമുൻപ് വിക്കറ്റ് കീപ്പറിന്റെ ഏതെങ്കിലും ശരീരഭാഗങ്ങൾ സ്റ്റമ്പിനെ മറികടന്ന് മുൻപിൽ എത്തുക
## ഫ്രീ ഹിറ്റ്
ട്വന്റി 20 ക്രിക്കറ്റ്‌ പോലെയുള്ള ചുരുക്ക രൂപങ്ങളിൽ *കാൽ പിഴവുകൾ* കൊണ്ട് സംഭവിക്കുന്ന നോബോളുകൾക്ക് ശേഷമുള്ള അടുത്ത പന്തിൽ ബാറ്റ്സ്മാന് **ഫ്രീ ഹിറ്റ്** അനുവദിക്കുന്നു. ഫ്രീ ഹിറ്റ് പന്തുകളിൽ റൺ ഔട്ട് ഒഴികെയുള്ള മറ്റ് ഔട്ടുകളൊന്നും തന്നെ ബാധകമാകില്ല.

## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
ഒ.എസ്. ടെൻ മൗണ്ടൻ ലയൺ

മാക്ഒഎസ് ശ്രേണിയിലെ ഒൻപതാമത്തെ ഓപ്പറേറ്റിങ് സിസ്റ്റമാണ് **ഒ.എസ്. ടെൻ v10.8 മൗണ്ടൻ ലയൺ**. ആപ്പിൾ ഇങ്കിന്റെ മാക്കിന്റോഷ് കമ്പ്യൂട്ടറുകൾക്കായുള്ള ഡെസ്ക്ടോപ്പ്, സെർവർ, മുതലായ്ക്കായി രൂപപ്പെടുത്തിയ ഓപ്പറേറ്റിംഗ് സിസ്റ്റമാണിത്.ഒ.എസ്. ടെൻ മൗണ്ടൻ ലയൺ, ആപ്പിളിന്റെ മാക് ആപ്പ് സ്റ്റോർ വഴി വാങ്ങുന്നതിനും ഡൗൺലോഡ് ചെയ്യുന്നതിനുമായി, ഒ.എസ്. ടെൻ പതിപ്പുകൾ ഓൺലൈനിലും രണ്ട് വർഷത്തിലൊരിക്കലല്ലാതെ, എല്ലാ വർഷവും റിലീസ് ചെയ്യുന്നതിനുള്ള മാറ്റത്തിന്റെ ഭാഗമായി 2012 ജൂലായ് 25-ന് പുറത്തിറക്കി. മുമ്പത്തെ ഒ.എസ്. ടെൻ പതിപ്പായ ലയണിന്റെ പരിഷ്‌കരണമെന്ന നിലയിൽ അതിന്റെ പദവിയെ സൂചിപ്പിക്കാൻ വേണ്ടി പേരിട്ടിരിക്കുന്ന ആപ്പിളിന്റെ മൗണ്ടൻ ലയൺ വികസിപ്പിക്കുന്നതുകൊണ്ടുള്ള പ്രഖ്യാപിത ലക്ഷ്യങ്ങൾ ഒന്നിലധികം ആപ്പിൾ ഉപകരണങ്ങൾക്കിടയിൽ ഉള്ളടക്കം കൂടുതൽ എളുപ്പത്തിൽ കൈകാര്യം ചെയ്യാനും സമന്വയിപ്പിക്കാനും ഓപ്പറേറ്റിംഗ് സിസ്റ്റത്തെ കൂടുതൽ പരിചിതമാക്കാനും ഉപയോക്താക്കളെ അനുവദിക്കുക എന്നതായിരുന്നു.

സഫാരി വെബ് ബ്രൗസർ പതിപ്പ് 6-ലേക്ക് അപ്‌ഡേറ്റ് ചെയ്‌തപ്പോൾ, ഓപ്പറേറ്റിംഗ് സിസ്റ്റം പുതിയ മാൽവെയറിനെ തടയുന്ന സംവിധാനമായ ഗേറ്റ്കീപ്പർ ആപ്പിളിന്റെ ഓൺലൈൻ ഗെയിം സെന്റർ, ഐക്ലൗഡ് സേവനങ്ങളുമായി സംയോജിപ്പിച്ചു.ഐഒഎസിലെപ്പോലെ, കുറിപ്പുകളും ഓർമ്മപ്പെടുത്തലുകളും മെയിലിൽ നിന്നും കലണ്ടറിൽ നിന്നും വേറിട്ട് പൂർണ്ണ ആപ്ലിക്കേഷനുകളായി മാറി, അതേസമയം ഐചാറ്റ്(iChat) ആപ്ലിക്കേഷന് പകരം ഐഒഎസിന്റെ മെസ്സേജ് പതിപ്പ് ലഭിച്ചു. മൗണ്ടൻ ലയൺ, ഐഒഎസിന്റെ നോട്ടിഫിക്കേഷൻ സെന്ററിന്റെ ഒരു പതിപ്പും ചേർത്തു, അത് വിവിധ ആപ്ലിക്കേഷനുകളിൽ നിന്നുള്ള അപ്‌ഡേറ്റുകൾ ഒരിടത്തേക്ക് ഗ്രൂപ്പുചെയ്യുന്നു. ട്വിറ്ററിലേക്ക് ഉള്ളടക്കം വേഗത്തിൽ കൈമാറാൻ ഉപയോക്താവിനെ അനുവദിക്കുന്ന സംയോജിത ലിങ്കുകൾ ലോഞ്ചിംഗ് മുതൽ ഓപ്പറേറ്റിംഗ് സിസ്റ്റത്തിൽ ഉണ്ടായിരുന്നു. ഫേസ്ബുക്കുമായുള്ള സംയോജനവും ആസൂത്രണം ചെയ്തിരുന്നുവെങ്കിലും അതിന്റെ ലോഞ്ച് തീയതിയിൽ പൂർത്തീകരിക്കാൻ കഴിഞ്ഞില്ല. പിന്നീട് ഡൗൺലോഡ് ചെയ്യാവുന്ന അപ്‌ഡേറ്റായി ഇത് പുറത്തിറങ്ങി.

ഒഎസ് 10 മൗണ്ടൻ ലയണിന് നല്ല അഭിപ്രായങ്ങൾ ലഭിച്ചു, ഇതിന്റെ വിമർശകർ നോട്ടിഫിക്കേഷൻ സെന്റർ, സന്ദേശങ്ങൾ, മാക് ഒഎസ് 10 ലയണിനേക്കാൾ മെച്ചപ്പെട്ട വേഗത എന്നിവയെ പ്രശംസിച്ചു, അതേസമയം ഐക്ലൗഡിന് വിശ്വാസ്യതയില്ലാത്തതിനും, ഗെയിമുകളുടെ ലഭ്യതയില്ലായ്മ മൂലവും ഗെയിം സെന്ററിനെ വിമർശിക്കുകയും ചെയ്തു. മൗണ്ടൻ ലയൺ ആദ്യ നാല് ദിവസത്തിനുള്ളിൽ മൂന്ന് ദശലക്ഷം യൂണിറ്റുകൾ വിറ്റു, 2013 ജൂൺ 10 വരെ 28 ദശലക്ഷം യൂണിറ്റുകൾ വിറ്റു, ഇത് ആപ്പിളിന്റെ ഏറ്റവും ജനപ്രിയമായ ഒഎസ് 10 റിലീസായി മാറി. മൗണ്ടൻ ലയൺ, ഒഎസ് എക്‌സ് മാവെറിക്‌സിനൊപ്പം, പിന്നീട് സൗജന്യമാക്കിയതും, ഒഎസ് 10-ന്റെ പ്രധാന പതിപ്പിനുള്ള അവസാനത്തെ പണമടച്ചുകൊണ്ടുള്ള അപ്‌ഗ്രേഡായിരുന്നു. ജൂൺ 30, 2021 മുതൽ ആപ്പിൾ പിന്നീട് ഒഎസിന്റെ സൗജന്യ ഡൗൺലോഡുകൾ അനുവദിച്ചു, പ്രത്യേകിച്ച് പഴയതും ഔദ്യോഗികമായി പിന്തുണയ്ക്കാത്തതുമായ മാക്കിന്റോഷ് കമ്പ്യൂട്ടറുകളുടെ ഉപഭോക്താക്കൾക്ക്. അതിന്റെ മുൻഗാമിയായ മാക് ഒഎസ് 10 ലയണിലും ഇതേ രീതി ഉപയോഗിച്ചു.

## External links
*
*WWDC Keynote
## അവലംബം
വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:മാക് ഒ.എസ്
ഉമർ അക്മൽ

**ഉമർ അക്മൽ** (; ജനനം 26 മേയ് 1990) ഒരു  പാകിസ്താനി ക്രിക്കറ്റ് കളിക്കാരനാണ്. 2009 ഓഗസ്റ്റ് 1ന് ശ്രീലങ്കയ്ക്കെതിരെയാണ് *ഉമർ* തന്റെ ഏകദിന അരങ്ങേറ്റം കുറിച്ചത്. അദ്ദേഹത്തിന്റെ ടെസ്റ്റ് അരങ്ങേറ്റം 2009 നവംബർ 23ന് ന്യൂസിലാന്റിനെതിരേയായിരുന്നു. *ഉമർ അക്മൽ* ഒരു വലങ്കയ്യൻ ബാറ്റ്സ്മാനും ഒരു പാർട്ട് ടൈം സ്പിന്നറുമാണ്. പാകിസ്താൻ വിക്കറ്റ് കീപ്പർമാരായ കമ്രാൻ അക്മലിന്റെയും, അദ്നാൻ അക്മലിന്റെയും സഹോദരനാണ് *ഉമർ അക്മൽ* .

വർഗ്ഗം:പാകിസ്താൻ ക്രിക്കറ്റ് കളിക്കാർ
വർഗ്ഗം:1990-ൽ ജനിച്ചവർ
കൈലോമൈക്രോൺ

കൊഴുപ്പുകളും മാംസ്യങ്ങളും ഒത്തുചേർന്ന കണികകളാണ് **കൈലോമൈക്രോണുകൾ**. അപ്പോപ്രോട്ടീൻ ബി 48, ട്രൈഅസൈൽ ഗ്ലിസറോൾഎസ്റ്ററുകൾ, ഫോസ്ഫോലിപ്പിഡുകൾ എന്നിവ ചേർന്നുണ്ടാകുന്ന കൈലോമൈക്രോണുകളുടെ രൂപത്തിലാണ് കൊഴുപ്പിന്റെ ദഹനഫലമായുണ്ടാകുന്ന ഫാറ്റി അമ്ലങ്ങളെ ചെറുകുടലിന്റെ ഭിത്തിയിലുള്ള വില്ലസ് എന്ന കൈവിരൽസമാനഭാഗങ്ങളിലെ ലാക്ടിയൽ കുഴലിലുള്ള ലിംഫ് ദ്രവത്തിലേയ്ക്ക് ആഗിരണം ചെയ്യുന്നത്. ആഹാരത്തിലടങ്ങിയിട്ടുള്ള കൊഴുപ്പുകളെ ശരീരത്തിന്റെ വിവിധ ഭാഗങ്ങളിലെത്തിക്കുന്നതിന് ഈ രൂപാന്തരത്വം സഹായിക്കുന്നു. 75 nmഓളം വ്യാസവും 950 g/L ഓളം സാന്ദ്രതയുമുള്ള വലിയ തന്മാത്രകളാണിവ. 
## ഘടന
ട്രൈഗ്ലിസറൈഡുകൾ (85-92%), ഫോസ്ഫോലിപ്പിഡുകൾ (6-12%), കൊളസ്ട്രോൾ (1-3%)‌, മാംസ്യങ്ങൾ (1-2%)എന്നിവയാണ് ഇവയുടെ പ്രധാനരാസഘടകങ്ങൾ. കൈലോമൈക്രോണുകൾ, വി.എൽ.ഡി.എൽ (VLDL), ഐ.ഡി.എൽ(IDL), എൽ.ഡി.എൽ(LDL), എച്ച്.ഡി.എൽ (HDL) എന്നിവയാണ് പ്രധാനപ്പെട്ട അഞ്ചുതരം ലിപ്പോപ്രോട്ടീനുകൾ. 
## ധർമ്മം
ഫാറ്റി അമ്ലങ്ങൾ(fatty acids), മോണോഗ്ലിസറൈഡുകൾ (monoglycerides), ലൈസോഫോസ്ഫാറ്റിഡിൽ കോളിൻ (lysophosphatidylcholine), മറ്റ് സ്വതന്ത്രരൂപ കൊളസ്ട്രോളുകൾ (free cholesterol) എന്നിവയാണ് കോഴുപ്പിന്റെ ദഹനഫലമായി ചെറുകുടലിന്റെ ഉള്ളിലുണ്ടാകുന്നത്. പിന്നീട് ഇവ മൈസെല്ലുകൾ എന്ന ഘടനയിലൂടെ ചെറുകുടലിന്റെ എന്ററോസൈറ്റ് കോശങ്ങൾക്കുള്ളിൽ പ്രവേശിക്കുന്നു. എന്ററോസൈറ്റ് കോശങ്ങൾക്കകത്ത് ഇവ അപ്പോലിപ്പോപ്രോട്ടീൻ (apolipoprotein (apo) B48) ഉമായി സംയോജിക്കുന്നു. ട്രൈ അസൈൽ ഗ്ലിസറോൾ, കൊളസ്ട്രോൾഎസ്റ്റർ, ഫോസ്ഫോലിപ്പിഡ്, അപ്പോപ്രോട്ടീൻ ബി 48, അപ്പോ എ എന്നിവ കൂടിക്കലർന്ന ഈ പദാർത്ഥജാലമാണ് കൈലോമൈക്രോണുകൾ. 
## സംവഹനം
ചെറുകുടലിലെ വില്ലസിനുള്ളിലെ ലാക്ടിയലിലെ ലിംഫ് ദ്രവത്തിലൂടെ വലിയ ലിംഫ് വാഹികളിലെത്തുകയും ഒടുവിൽ ഇവ തൊറാസിക് ലിംഫ് കുഴലിലെത്തി രക്തത്തിലേയ്ക്ക് കലരുന്നു. കൂടാതെ പ്ലാസ്മാ എച്ച്.ഡി.എല്ലിൽ നിന്നും അപ്പോ സി II (apoC-II),അപ്പോ ഇ(apoE) എന്നിവ കൂടി സ്വീകരിച്ച് സഞ്ചരിക്കുന്നു. ഈ ഘട്ടത്തിൽ ഇവയ്ക്ക് ലിപ്പോപ്രോട്ടീൻ ലിപ്പേയ്സ് (lipoprotein lipase) എന്ന രാസാഹ്നിയെ ഉത്തേജിപ്പിക്കാനുള്ള കഴിവുണ്ട്. അസ്ഥിപേശികളിലും ഹൃദയപേശികളിലും ആഡിപ്പോസ് കലകളിലും സ്തനങ്ങളിലും ഈ രാസാഗ്നിയുണ്ട്. ഇവ കൈലോമൈക്രോണിൽ നിന്നും ഫാറ്റിഅമ്ളത്തെയും മോണോ ഗ്ലിസറൈഡുകളേയും വേർതിരിക്കുന്നു. ഒടുവിൽ കൊളസ്ട്രോളും മാംസ്യവും മാത്രം അവശേഷിപ്പിച്ച് കൈലോമൈക്രോണുകളുടെ ഘടന ലോപിക്കുന്നു.
## പുറത്തേയ്ക്കുള്ള കണ്ണികൾ
* ലിപ്പോപ്രോട്ടീനുകൾ 

## അവലംബം

വർഗ്ഗം:ശരീരകലാശാസ്ത്രം
ദ്വയാങ്കസംക്രിയ

രണ്ട് സങ്കാര്യങ്ങളുടെ (operands) മേൽ നടത്തുന്ന സംക്രിയയാണ് **ദ്വയാങ്കസംക്രിയ**. സങ്കലനം, വ്യവകലനം, ഗുണനം, ഹരണം എന്നിവയെല്ലാം ദ്വയാങ്കസംക്രിയകൾക്ക് ഉദാഹരണങ്ങളാണ്.

A, B, C എന്ന മൂന്ന് ഗണങ്ങളെടുക്കുക. A × B → C ആയുള്ള * എന്ന ബന്ധം ഒരു ദ്വയാങ്കബന്ധമാണ്. മൂന്ന് ഗണങ്ങളും ഒന്നുതന്നെയായി വരുന്ന ഫലനങ്ങളായുള്ള ദ്വയാങ്കബന്ധങ്ങളെയാണ് പൊതുവെ ദ്വയാങ്കസംക്രിയകളായി കരുതുന്നത്. അതായത്, f : A × A → A ആയുള്ള ഫലനങ്ങളാണ് ദ്വയാങ്കസംക്രിയകൾ

f എന്നത് ഫലനത്തിനു പകരം ഒരു ഭാഗികഫലനമാണെങ്കിൽ സംക്രിയയെ ഭാഗികസംക്രിയ എന്ന് വിളിക്കുന്നു. ഉദാഹരണമായി, പൂജ്യത്തെക്കൊണ്ട് ഹരിക്കാൻ സാധ്യമല്ലാത്തതിനാൽ  \mathbb{R} \times \mathbb{R} \rightarrow \mathbb{R}  എന്ന ഗണത്തിൽ ഹരണം ഒരു ഭാഗികഫലനവും അതിനാൽ ഒരു ഭാഗികസംക്രിയയുമാണ്.

## ഗ്രൂപ്പ് സിദ്ധാന്തത്തിൽ
G എന്ന അശൂന്യഗണവും G × G → G ആയുള്ള * എന്ന ദ്വയാങ്കസംക്രിയയും ചേർന്ന (G,*) എന്ന ക്രമജോഡിയാണ് ഗ്രൂപ്പ്. ഒരു ഗ്രൂപ്പിലെ ദ്വയാങ്കസംക്രിയ താഴെ പറയുന്ന നിയമങ്ങളും കൂടി അനുസരിക്കേണ്ടതുണ്ട്:

* സാഹചര്യനിയമം : G യിലുള്ള എല്ലാ a,b,c യ്ക്കും (a*b)*c=a*(b*c) ആയിരിക്കണം
* തൽസമകത്തിന്റെ നിലനിൽപ് : G യിലുള്ള എല്ലാ a യ്ക്കും a*e=a=e*a ആകുന്ന തരത്തിലുള്ള e എന്ന അംഗം നിർബന്ധമായും G യിൽ ഉണ്ടായിരിക്കണം
* വിപരീതത്തിന്റെ നിലനില്പ് : G ലുള്ള ഓരോ aയ്ക്കും, a*a-1=a-1*a=e ആകുന്ന തരത്തിലുള്ള a-1 എന്ന അംഗം നിർബന്ധമായും G യിൽ ഉണ്ടായിരിക്കണം

## അവലംബം
* http://mathworld.wolfram.com/BinaryOperation.html

വർഗ്ഗം:ബീജഗണിതം
വർഗ്ഗം:ദ്വയാങ്കസംക്രിയ